PMIndiaData/PMIndiaSum huggingface dataset:
ਮੰਤਰੀ ਮੰਡਲ ਵੱਲੋਂ ਝਾਰਖੰਡ ‘ਚ ਇੰਡੀਅਨ ਐਗ੍ਰੀਕਲਚਰਲ ਰਿਸਰਚ ਇੰਸਟੀਟਿਊਟ ਦੀ ਸਥਾਪਨਾ ਨੂੰ ਪ੍ਰਵਾਨਗੀ

ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਝਾਰਖੰਡ ‘ਚ ‘ਇੰਡੀਅਨ ਐਗ੍ਰੀਕਲਚਰਲ ਰਿਸਰਚ ਇੰਸਟੀਟਿਊਟ’ (ਆਈ.ਏ.ਆਰ.ਆਈ. – ਭਾਰਤੀ ਖੇਤੀਬਾੜੀ ਖੋਜ ਸੰਸਥਾਨ) ਦੀ ਸਥਾਪਨਾ ਦੀ ਡੀ.ਏ.ਆਰ.ਈ./ਆਈ.ਸੀ.ਏ.ਆਰ. ਪਲੈਨ ਸਕੀਮ ਦੀ 12ਵੀਂ ਯੋਜਨਾ ਤਜਵੀਜ਼ ਨੂੰ ਆਪਣੀ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਸ ਉੱਤੇ ਅਨੁਮਾਨਿਤ ਖ਼ਰਚ 200.78 ਕਰੋੜ ਰੁਪਏ (100 ਫ਼ੀ ਸਦੀ ਆਈ.ਸੀ.ਏ.ਆਰ. ਹਿੱਸਾ) ਹੋਵੇਗਾ ਅਤੇ ਇਸ ਦੀ ਸਥਾਪਨਾ ਹਜ਼ਾਰੀਬਾਗ ਦੇ ਬੜ੍ਹੀ ਬਲਾਕ ‘ਚ ਗੌਰੀਆ ਕਰਮਾ ਪਿੰਡ ‘ਚ ਝਾਰਖੰਡ ਸਰਕਾਰ ਵੱਲੋਂ ਦਿੱਤੀ 1,000 ਏਕੜ ਜ਼ਮੀਨ ਉੱਤੇ ਕੀਤੀ ਜਾਵੇਗੀ। ਆਈ.ਏ.ਆਰ.ਆਈ.-ਝਾਰਖੰਡ ਇੱਕ ਵਿਲੱਖਣ ਸੰਸਥਾਨ ਹੋਵੇਗਾ, ਜਿਸ ਵਿੱਚ ਉਹ ਸਾਰੀਆਂ ਵਿਲੱਖਣ ਵਿਸ਼ੇਸ਼ਤਾਵਾਂ ਹੋਣਗੀਆਂ, ਖੇਤਾਂ ਦੀਆਂ ਫ਼ਸਲਾਂ, ਬਾਗ਼ਬਾਨੀ ਫ਼ਸਲਾਂ, ਐਗ੍ਰੋ-ਫ਼ਾਰੈਸਟਰੀ, ਪਸ਼ੂ-ਪਾਲਣ, ਮੱਛੀ-ਪਾਲਣ, ਪੋਲਟਰੀ, ਸੂਰ ਪਾਲਣ, ਸਿਲਕ ਤੇ ਲਾਖ ਪੈਦਾ ਕਰਨ, ਸ਼ਹਿਦ ਉਤਪਾਦਨ ਸਮੇਤ ਜਿਹੜੀਆਂ ਨਵੀਂ ਦਿੱਲੀ ਸਥਿਤ ਆਈ.ਏ.ਆਰ.ਆਈ. ‘ਚ ਹਨ। ਆਈ.ਏ.ਆਰ.ਆਈ.-ਝਾਰਖੰਡ; ਕੇਂਦਰ ਤੇ ਸੂਬਾ ਸਰਕਾਰ ਦੇ ਮੌਜੂਦਾ ਖੋਜ ਤੇ ਵਿਕਾਸ ਸੰਸਥਾਨਾਂ ਅਤੇ ਨਿਜੀ ਖੇਤਰ ਦੇ ਉੱਦਮਾਂ ਨਾਲ ਮਿਲ ਕੇ ਖੇਤੀਬਾੜੀ ਨੂੰ ਦਰਪੇਸ਼ ਚੁਣੌਤੀਆਂ ਦਾ ਟਾਕਰਾ ਕਰਨ ਅਤੇ ਪੂਰਬੀ ਭਾਰਤ ਦੀਆਂ ਗੁੰਝਲਾਂ ਖੋਲ੍ਹਣ ਲਈ ਕੰਮ ਕਰੇਗਾ। ਇਹ ਮਿਆਰੀ ਮਨੁੱਖੀ ਵਸੀਲੇ ਵਿਕਸਤ ਕਰਨ, ਉਤਪਾਦਕਤਾ, ਮਿਆਰ ਅਤੇ ਮੁਨਾਫ਼ੇਯੋਗਤਾ ਵਧਾਉਣ ਲਈ ਕਿਸਾਨ-ਪੱਖੀ ਤਕਨਾਲੋਜੀਆਂ ਤਿਆਰ ਕਰਨ ਦੀ ਮਿਸ਼ਨ ਅਧੀਨ ਖੋਜ, ਸਿੱਖਿਆ, ਵਿਸਥਾਰ ਪ੍ਰੋਗਰਾਮ ਕਰੇਗਾ। ਇਹ ਖੇਤੀ-ਆਧਾਰਤ ਉਦਯੋਗਾਂ ਨੂੰ ਵੀ ਉਤਸ਼ਾਹਿਤ ਕਰੇਗਾ ਅਤੇ ਪੂਰਬੀ ਖੇਤਰ ਦੇ ਖੇਤੀਬਾੜੀ ਖੇਤਰ ਦੇ ਸਰਬਪੱਖੀ ਤੇ ਟਿਕਾਊ ਵਿਕਾਸ ਲਈ ਰੋਜ਼ਗਾਰ ਦੇ ਮੌਕੇ ਪੈਦਾ ਕਰੇਗਾ। ਇਹ ਆਈ.ਏ.ਆਰ.ਆਈ., ਨਵੀਂ ਦਿੱਲੀ ਦਾ ਇੱਕ ਆੱਫ਼-ਕੈਂਪਸ ਹੋਵੇਗਾ ਅਤੇ ਇੱਥੇ ਸਕੂਲ ਮੋਡ ਵਿੱਚ ਭਾਵ ਸਕੂਲਜ਼ ਆਵ੍ ਕ੍ਰੌਪ ਸਾਇੰਸਜ਼, ਕੁਦਰਤੀ ਸਰੋਤ ਪ੍ਰਬੰਧ ਅਤੇ ਪਸ਼ੂ ਵਿਗਿਆਨਾਂ ਲਈ ਕੰਮ ਹੋਵੇਗਾ।
ਤਲ ਅਵੀਵ ਪੁੱਜਣ ‘ਤੇ ਪ੍ਰਧਾਨ ਮੰਤਰੀ ਦਾ ਪ੍ਰੈੱਸ ਬਿਆਨ

ਮਾਣਯੋਗ ਪ੍ਰਧਾਨ ਮੰਤਰੀ ਨੇਤਨਯਾਹੂ ਭੈਣੋਂ ਅਤੇ ਭਰਾਵੋ, ਸ਼ਲਾਮੋ ਲੇ ਕੁਲਾਮ ਅਨੀ ਸੇਮਿਆ ਮੇਯੋਧ ਲੇਹੀਯੋਟ ਪੋ (Shalom le kulaam ani semya mayodh lehiyot po) (ਮੈਂ ਇੱਥੇ ਇਜ਼ਰਾਈਲ ਵਿੱਚ ਆ ਕੇ ਖੁਸ਼ ਹਾਂ।) ਇਹ ਮੇਰਾ ਵਿਲੱਖਣ ਮਾਣ ਹੈ ਕਿ ਭਾਰਤ ਦੇ ਕਿਸੇ ਪਹਿਲੇ ਪ੍ਰਧਾਨ ਮੰਤਰੀ ਨੇ ਇਜ਼ਰਾਈਲ ਦੀ ਧਰਤੀ ‘ਤੇ ਕਦਮ ਰੱਖਿਆ ਹੈ। ਮੈਂ ਸੱਦੇ ਅਤੇ ਨਿੱਘੇ ਸਵਾਗਤ ਲਈ ਆਪਣੇ ਦੋਸਤ ਪ੍ਰਧਾਨ ਮੰਤਰੀ ਨੇਤਨਯਾਹੂ ਦਾ ਧੰਨਵਾਦ ਕਰਨਾ ਚਾਹੁੰਦਾ ਹਾਂ। ਮੇਰੀ ਯਾਤਰਾ ਸਾਡੇ ਸਮਾਜਾਂ ਦਰਮਿਆਨ ਸਦੀਆਂ ਪੁਰਾਣੇ ਸਬੰਧਾਂ ਦੀ ਮਜ਼ਬੂਤੀ ਦਾ ਜਸ਼ਨ ਮਨਾ ਰਹੀ ਹੈ। ਇਨ੍ਹਾਂ ਬੰਧਨਾਂ ਦੇ ਅਧਾਰ ‘ਤੇ ਸਾਡੀ ਭਾਈਵਾਲੀ 25 ਸਾਲ ਪਹਿਲਾਂ ਦੇ ਕੂਟਨੀਤਕ ਸਬੰਧਾਂ ਦੀ ਸਥਾਪਨਾ ਤੋਂ ਬਾਅਦ ਮਜ਼ਬੂਤ ਹੁੰਦੀ ਅਤੇ ਨਿਰੰਤਰ ਅੱਗੇ ਵਧਦੀ ਗਈ ਹੈ। ਦੋਸਤੋ, ਇਜ਼ਰਾਈਲ ਦੇ ਲੋਕਾਂ ਨੇ ਲੋਕਤੰਤਰੀ ਸਿਧਾਂਤਾਂ ‘ਤੇ ਰਾਸ਼ਟਰ ਦਾ ਨਿਰਮਾਣ ਕੀਤਾ ਹੈ। ਉਨ੍ਹਾਂ ਨੇ ਸਖ਼ਤ ਮਿਹਨਤ, ਸਾਹਸ ਅਤੇ ਨਵੀਨਤਾ ਦੀ ਭਾਵਨਾ ਨਾਲ ਇਸ ਨੂੰ ਮਜ਼ਬੂਤ ਕੀਤਾ ਹੈ। ਤੁਸੀਂ ਵਿਰੋਧੀ ਪ੍ਰਸਥਿਤੀਆਂ ਦੀ ਪਰਵਾਹ ਕੀਤੇ ਬਿਨਾਂ ਅੱਗੇ ਵਧੇ ਅਤੇ ਚੁਣੌਤੀਆਂ ਨੂੰ ਅਵਸਰਾਂ ਵਿੱਚ ਤਬਦੀਲ ਕੀਤਾ। ਭਾਰਤ ਤੁਹਾਡੀਆਂ ਉਪਲੱਬਧੀਆਂ ਦੀ ਸ਼ਲਾਘਾ ਕਰਦਾ ਹੈ। ਅੱਜ 4 ਜੁਲਾਈ ਹੈ, ਅਸਲ ਵਿੱਚ ਐਨਟੇਬੇ ਆਪਰੇਸ਼ਨ ਤੋਂ ਬਾਅਦ ਦੇ 41 ਸਾਲ। ਉਹ ਦਿਨ ਜਦੋਂ ਤੁਹਾਡੇ ਪ੍ਰਧਾਨ ਮੰਤਰੀ ਅਤੇ ਮੇਰੇ ਦੋਸਤ, ਬੀਬੀ (Bibi), ਦੇ ਵੱਡੇ ਭਰਾ ਯੋਨੀ (Yoni) ਨੇ ਬਹੁਤ ਸਾਰੇ ਇਜ਼ਰਾਈਲੀ ਬੰਧਕਾਂ ਨੂੰ ਬਚਾਉਂਦੇ ਹੋਏ ਆਪਣੀ ਜਾਨ ਦੇ ਦਿੱਤੀ ਸੀ। ਤੁਹਾਡੇ ਨਾਇਕ ਨੌਜਵਾਨ ਪੀੜ੍ਹੀਆਂ ਲਈ ਪ੍ਰੇਰਣਾ ਦੇ ਸਰੋਤ ਹਨ। ਦੋਸਤੋ, ਭਾਰਤ ਬਹੁਤ ਪੁਰਾਣੀ ਸੱਭਿਅਤਾ ਹੈ ਪਰ ਇੱਕ ਜਵਾਨ ਰਾਸ਼ਟਰ ਹੈ। ਭਾਰਤ ਵਿੱਚ 800 ਮਿਲੀਅਨ ਲੋਕ 35 ਸਾਲ ਦੀ ਉਮਰ ਤੋਂ ਘੱਟ ਦੇ ਹਨ। ਭਾਰਤ ਦੇ ਪ੍ਰਤਿਭਾਸ਼ਾਲੀ ਅਤੇ ਹੁਨਰਮੰਦ ਨੌਜਵਾਨ ਵੀ ਇਸ ਦੀ ਸੰਚਾਲਕ ਸ਼ਕਤੀ ਹਨ। ਉਹ ਮੇਰੀ ਦ੍ਰਿਸ਼ਟੀ ਦੇ ਭਾਰਤ, ਇਸ ਦੇ ਉਦਯੋਗ, ਇਸ ਦੀ ਅਰਥਵਿਵਸਥਾ ਨੂੰ ਬਦਲਣ ਦੀ ਸ਼ਕਤੀ ਹਨ, ਇਹ ਕਾਰੋਬਾਰ ਕਰਨ ਦਾ ਢੰਗ ਹੈ ਅਤੇ ਵਿਸ਼ਵ ਨਾਲ ਜੋੜਦਾ ਹੈ। ਦੋਸਤੋ, ਸਾਡੇ ਟਿਕਾਊ ਉੱਚ ਵਿਕਾਸ ਦੇ ਮਾਰਗ ਵਿੱਚ ਅਤੇ ਸਾਰੇ ਆਲੇ ਦੁਆਲੇ ਦੇ ਵਿਕਾਸ ਵਿੱਚ ਭਾਰਤ ਇਜ਼ਰਾਈਲ ਨੂੰ ਆਪਣੇ ਮਹੱਤਵਪੂਰਨ ਭਾਈਵਾਲਾਂ ਵਿੱਚ ਸ਼ਾਮਲ ਕਰਦਾ ਹੈ। ਸਾਡੀਆਂ ਵਿਕਾਸ ਮੁਖੀ ਚੁਣੌਤੀਆਂ ਨੂੰ ਪਾਰ ਕਰਨ ਲਈ ਵਿਗਿਆਨ, ਟੈਕਨੋਲੋਜੀ, ਨਵੀਨਤਾ ਅਤੇ ਉੱਚ ਤਕਨੀਕੀ ਸਿੱਖਿਆ ‘ਤੇ ਭਰੋਸਾ ਕਰਨ ਦੀ ਲੋੜ ਸਾਨੂੰ ਦੋਨਾਂ ਨੂੰ ਹੈ। ਇਹ ਖੇਤਰ ਦੋਨੋਂ ਦੇਸ਼ਾਂ ਦੀ ਰਚਨਾਤਮਕ ਊਰਜਾ ਅਤੇ ਉੱਚ ਹੁਨਰਮੰਦ ਯੁਵਕਾਂ ਦੇ ਵਿਚਾਰਾਂ ਅਤੇ ਉੱਦਮੀਆਂ ਨੂੰ ਇਕੱਠੇ ਲਿਆਉਂਦੇ ਹਨ। ਸਾਂਝੀ ਆਰਥਿਕ ਖੁਸ਼ਹਾਲੀ ਲਈ ਭਾਈਵਾਲੀ ਦੇ ਨਿਰਮਾਣ ਦੇ ਨਾਲ ਨਾਲ ਅਸੀਂ ਆਪਣੇ ਸਮਾਜਾਂ ਨੂੰ ਸਾਂਝੇ ਖਤਰਿਆਂ ਜਿਵੇਂ ਦਹਿਸ਼ਤਗਰਦੀ ਤੋਂ ਸੁਰੱਖਿਅਤ ਰੱਖਣ ਲਈ ਵੀ ਸਹਿਯੋਗ ਕਰਦੇ ਹਾਂ। ਇਨ੍ਹਾਂ ਸਾਰੇ ਖੇਤਰਾਂ ਵਿੱਚ ਇੱਕ ਪ੍ਰਗਤੀਸ਼ੀਲ ਭਾਈਵਾਲੀ ਲਈ ਪ੍ਰਧਾਨ ਮੰਤਰੀ ਨੇਤਨਯਾਹੂ ਨਾਲ ਮੇਰੀ ਗੱਲਬਾਤ ਨੂੰ ਰੂਪ ਦਿੱਤਾ ਹੈ। ਮੈਂ ਇਜ਼ਰਾਈਲ ਵਿੱਚ ਭਾਰਤੀ ਮੂਲ ਦੇ ਵੱਡੀ ਸੰਖਿਆ ਦੇ ਯਹੂਦੀਆਂ ਜਿਨ੍ਹਾਂ ਨੇ ਸਾਡੇ ਦੋਨੋਂ ਸਮਾਜਾਂ ਨੂੰ ਖੁਸ਼ਹਾਲ ਬਣਾਇਆ ਹੈ, ਉਨ੍ਹਾਂ ਸਮੇਤ ਭਾਰਤੀ ਪਰਵਾਸੀਆਂ ਨਾਲ ਗੱਲਬਾਤ ਕਰਨ ਲਈ ਉਤਸੁਕ ਹਾਂ। ਮਾਣਯੋਗ ਅਤੇ ਦੋਸਤੋ, ਮੇਰੀ ਯਾਤਰਾ ਸਬੰਧਾਂ ਦੇ ਸਫ਼ਰ ਨੂੰ ਮਜ਼ਬੂਤ ਕਰੇਗੀ। ਇੱਕ ਯਾਤਰਾ ਜਿਸ ਨੂੰ ਅਸੀਂ ਆਪਣੇ ਲੋਕਾਂ ਅਤੇ ਸਮਾਜਾਂ ਦੀ ਬਿਹਤਰੀ ਲਈ ਸ਼ੁਰੂ ਕਰਨ ਲਈ ਉਤਸ਼ਾਹਿਤ ਹਾਂ। ਜਦੋਂ ਅਸੀਂ ਇਕੱਠੇ ਚਲਾਂਗੇ ਤਾਂ ਮੇਰਾ ਧਿਆਨ ਇਜ਼ਰਾਈਲ ਨਾਲ ਮਜ਼ਬੂਤ ਅਤੇ ਲਚੀਲੀ ਭਾਈਵਾਲੀ ‘ਤੇ ਹੋਵੇਗਾ। ਮੈਂ ਇੱਕ ਵਾਰ ਫਿਰ ਤੋਂ ਇਸ ਸ਼ਾਨਦਾਰ ਸਵਾਗਤ ਲਈ ਤੁਹਾਡਾ ਧੰਨਵਾਦ ਕਰਦਾ ਹਾਂ। ਧੰਨਵਾਦ, ਤੁਹਾਡਾ ਬਹੁਤ-ਬਹੁਤ ਧੰਨਵਾਦ।
ਮੰਤਰੀ ਮੰਡਲ ਨੂੰ ਟ੍ਰਾਂਸਪੋਰਟ ਸਿੱਖਿਆ ਵਿੱਚ ਸਹਿਯੋਗ ਦੇ ਵਿਕਾਸ ਲਈ ਭਾਰਤ ਅਤੇ ਰੂਸ  ਦਰਮਿਆਨ ਸਹਿਮਤੀ ਪੱਤਰ;

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੂੰ ਰੂਸ ਦੇ ਨਾਲ 05 ਅਕਤੂਬਰ, 2018 ਨੂੰ ਹਸਤਾਖ਼ਰ ਕੀਤੇ ਗਏ ਸਹਿਮਤੀ ਪੱਤਰ ਅਤੇ ਇੱਕ ਸਹਿਯੋਗ ਸਹਿਮਤੀ ਪੱਤਰ ਦੀ ਜਾਣਕਾਰੀ ਦਿੱਤੀ ਗਈ । i. ਟ੍ਰਾਂਸਪੋਰਟ ਸਿੱਖਿਆ ਵਿੱਚ ਸਹਿਯੋਗ ਦੇ ਵਿਕਾਸ ਲਈ ਰੂਸ ਦੇ ਟ੍ਰਾਂਸਪੋਰਟ ਮੰਤਰਾਲੇ ਨਾਲ ਸਹਿਮਤੀ ਪੱਤਰ। ii. ਰੇਲਵੇ ਦੇ ਖੇਤਰ ਵਿੱਚ ਟੈਕਨੀਕਲ ਸਹਿਯੋਗ ‘ਤੇ ਸੰਯੁਕਤ ਸਟਾਕ ਕੰਪਨੀ ‘ਰਸ਼ੀਅਨ ਰੇਲਵੇਜ਼’ ਨਾਲ ( ਆਰਜੈੱਡਡੀ ) ਸਹਿਯੋਗ ਪੱਤਰ । ਸਹਿਮਤੀ ਪੱਤਰ/ਸਹਿਯੋਗ ਪੱਤਰ ਭਾਰਤੀ ਰੇਲ ਨੂੰ ਰੇਲ ਖੇਤਰ ਵਿੱਚ ਸੰਵਾਦ, ਅਤਿਆਧੁਨਿਕ ਵਿਕਾਸ ਅਤੇ ਗਿਆਨ ਸਾਂਝਾ ਕਰਨ ਦਾ ਮੰਚ ਪ੍ਰਦਾਨ ਕਰਦੇ ਹਨ। ਇਹ ਸਹਿਮਤੀ ਪੱਤਰ/ਸਹਿਯੋਗ ਪੱਤਰ ਵਿਸ਼ੇਸ਼ ਟੈਕਨੋਲੋਜੀ ਖੇਤਰਾਂ ‘ਤੇ ਫੋਕਸ ਕਰਨ ਵਾਲੇ ਟੈਕਨੀਕਲ ਮਾਹਿਰਾਂ, ਰਿਪੋਰਟਾਂ ਤੇ ਟੈਕਨੀਕਲ ਦਸਤਾਵੇਜ਼ਾਂ , ਸਿਖਲਾਈ ਅਤੇ ਸੈਮੀਨਾਰ / ਵਰਕਸ਼ਾਪਾਂ ਅਦਾਨ-ਪ੍ਰਦਾਨ ਕਰਨ ਅਤੇ ਗਿਆਨ ਸਾਂਝਾ ਕਰਨ ਵਿੱਚ ਸਹਾਇਤਾ ਦਿੰਦੇ ਹਨ। ਸਹਿਮਤੀ ਪੱਤਰ ਵਿੱਚ ਟ੍ਰਾਂਸਪੋਰਟ ਸਿੱਖਿਆ ਦੇ ਵਿਕਾਸ ਲਈ ਪ੍ਰਾਥਮਿਕਤਾ ਵਾਲੇ ਖੇਤਰਾਂ ਵਿੱਚ ਸਹਿਯੋਗ ਦੀ ਵਿਵਸਥਾ ਹੈ। ਸਹਿਮਤੀ ਪੱਤਰ ਵਪਾਰ-ਆਰਥਕ, ਸਾਇੰਟਿਫਿਕ – ਟੈਕਨੀਕਲ ਅਤੇ ਸੱਭਿਆਚਾਰਕ ਸਹਿਯੋਗ ‘ਤੇ ਅੰਤਰ-ਸਰਕਾਰੀ ਰੂਸੀ–ਭਾਰਤੀ ਕਮਿਸ਼ਨ ਦੇ ਢਾਂਚੇ ਤਿਹਤ ਲਾਗੂਕਰਨ ਸਹਿਤ ਵਿਸ਼ੇਸ਼ ਪ੍ਰਸਤਾਵਾਂ ਦੀ ਤਿਆਰੀ ਵਿੱਚ ਸਹਾਇਤਾ ਦੇਵੇਗਾ । ਸਹਿਯੋਗ ਪੱਤਰ ਹੇਠ ਲਿਖੇ ਖੇਤਰਾਂ ਵਿੱਚ ਟੈਕਨੀਕਲ ਸਹਿਯੋਗ ਵਿੱਚ ਸਹਾਇਤਾ ਦੇਵੇਗਾ ਏ . ਯਾਤਰੀ ਗੱਡੀਆਂ ਦੀ ਗਤੀ 200 ਕਿਲੋਮੀਟਰ ਪ੍ਰਤੀ ਘੰਟੇ ( ਸੈਮੀ ਹਾਈ ਸਪੀਡ ) ਵਧਾਉਣ ਲਈ ਨਾਗਪੁਰ-ਸਿਕੰਦਰਾਬਾਦ ਸੈਕਸ਼ਨ ਦੀ ਅਪੱਗ੍ਰੇਡਿੰਗ ਲਈ ਪ੍ਰੋਜੈਕਟਾਂ ਨੂੰ ਲਾਗੂ ਕਰਨਾ। ਇਸ ਵਿੱਚ ਭਾਰਤੀ ਰੇਲ ਨੈੱਟਵਰਕ ਦੇ ਹੋਰ ਨਿਰਦੇਸ਼ਾਂ ਸਹਿਤ ਸੈਕਸ਼ਨ ਦਾ ਸੰਭਵ ਵਿਸਤਾਰ ਸ਼ਾਮਲ ਹੈ । ਬੀ. ਖੇਤਰੀ ਪੱਧਰ , ਡਿਵੀਜ਼ਨਲ ਰੇਲਵੇ ਅਤੇ / ਜਾਂ ਅਤੇ ਜ਼ੋਨਲ ਰੇਲਵੇ ਨੂੰ ਜੋੜਨ ਵਾਲੇ ਅਪਰ ਨੈੱਟਵਰਕ ਪੱਧਰ ‘ਤੇ ਮਿਕਸਡ ਟ੍ਰੈਫਿਕ ਦੇ ਪ੍ਰਬੰਧਨ ਲਈ ਸਿੰਗਲ ਟਰੈਫਿਕ ਕੰਟਰੋਲ ਸੈਂਟਰ ਲਾਗੂ ਕਰਨਾ । ਸੀ. ਸੰਯੁਕਤ ਨਿਰਮਾਣ ਦਾ ਪ੍ਰਚਲਣ ਅਤੇ ਕੰਪੀਟੀਟਿਵ ਸਿਗਨਲਿੰਗ ਤੇ ਇੰਟਰ – ਲੌਕਿੰਗ ਪ੍ਰਣਾਲੀ ਨੂੰ ਲਾਗੂ ਕਰਨਾ । ਡੀ. ਸੈਮੀ ਹਾਈ ਸਪੀਡ ਅਤੇ ਇਸ ਤੋਂ ਉੱਪਰ ਲਈ ਟਰਨਆਊਟ ਸਵਿੱਚਾਂ ਦੀ ਸਪਲਾਈ ਅਤੇ ਸਥਾਨੀਕਰਨ। ਈ. ਰੂਸੀ ਰੇਲ ਨਾਲ ਜੁੜੇ ਉੱਚ ਸਿੱਖਿਆ ਪ੍ਰਤਿਸ਼ਠਾਨਾਂ ਦੀ ਭਾਗੀਦਾਰੀ ਨਾਲ ਭਾਰਤੀ ਰੇਲ ਦੇ ਕਰਮਚਾਰੀਆਂ ਦੀ ਟ੍ਰੇਨਿੰਗ ਅਤੇ ਅਡਵਾਂਸ ਯੋਗਤਾ ਸੁਧਾਰ। ਐੱਫ . ਮਾਲ ਢੁਆਈ ਕਾਰਗੋ ਸੰਚਾਲਨ ਵਿੱਚ ਸ੍ਰੇਸ਼ਠ ਵਿਵਹਾਰ ਅਤੇ ਜੀ. ਭਾਰਤ ਵਿੱਚ ਮਲਟੀ ਮੋਡਲ ਟਰਮੀਨਲਾਂ ਦਾ ਸੰਯੁਕਤ ਵਿਕਾਸ।
ਪ੍ਰਧਾਨ ਮੰਤਰੀ ਨੇ ਸ੍ਰੀ ਗੁਰੂ ਗੋਬਿੰਦ ਸਿੰਘ ਜੀ ਦੇ ਪ੍ਰਕਾਸ਼ ਪੁਰਬ ‘ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸ੍ਰੀ ਗੁਰੂ ਗੋਬਿੰਦ ਸਿੰਘ ਜੀ ਦੇ ਪ੍ਰਕਾਸ਼ ਪੁਰਬ ‘ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ। ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ; "ਸ੍ਰੀ ਗੁਰੂ ਗੋਬਿੰਦ ਸਿੰਘ ਜੀ ਦੇ ਪ੍ਰਕਾਸ਼ ਪੁਰਬ ‘ਤੇ ਵਧਾਈਆਂ। ਉਨ੍ਹਾਂ ਦਾ ਜੀਵਨ ਅਤੇ ਸੰਦੇਸ਼ ਲੱਖਾਂ ਲੋਕਾਂ ਨੂੰ ਤਾਕਤ ਦਿੰਦਾ ਹੈ। ਮੈਂ ਹਮੇਸ਼ਾ ਇਸ ਤੱਥ ਨੂੰ ਸੰਜੋ ਕੇ ਰੱਖਾਂਗਾ ਕਿ ਸਾਡੀ ਸਰਕਾਰ ਨੂੰ ਉਨ੍ਹਾਂ ਦੇ 350ਵੇਂ ਪ੍ਰਕਾਸ਼ ਉਤਸਵ ਨੂੰ ਮਨਾਉਣ ਦਾ ਅਵਸਰ ਮਿਲਿਆ ਹੈ। ਉਸ ਸਮੇਂ ਦੀ ਆਪਣੀ ਪਟਨਾ ਯਾਤਰਾ ਦੀਆਂ ਕੁਝ ਝਲਕੀਆਂ ਸਾਂਝੀਆਂ ਕਰ ਰਿਹਾ ਹਾਂ। https://t.co/1ANjFXI1UA"
ਪ੍ਰਧਾਨ ਮੰਤਰੀ ਨੇ ਕਾਬੁਲ ਵਿੱਚ ਆਤੰਕੀ ਹਮਲੇ ਦੀ ਨਿੰਦਾ ਕੀਤੀ, ਹਮਲੇ `ਚ ਮਾਰੇ ਗਏ ਨਿਰਦੋਸ਼ ਲੋਕਾਂ ਦੀ ਮੌਤ ‘ਤੇ ਸੋਗ ਪ੍ਰਗਟ ਕੀਤਾ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਾਬੁਲ ਵਿੱਚ ਆਤੰਕੀ ਹਮਲੇ ਦੀ ਨਿੰਦਾ ਕੀਤੀ ਹੈ। ਪ੍ਰਧਾਨ ਮੰਤਰੀ ਨੇ ਹਮਲੇ `ਚ ਮਾਰੇ ਗਏ ਨਿਰਦੋਸ਼ ਲੋਕਾਂ ਦੀ ਮੌਤ ‘ਤੇ ਸੋਗ ਪ੍ਰਗਟ ਕੀਤਾ ਹੈ। ਪ੍ਰਧਾਨ ਮੰਤਰੀ ਨੇ ਕਿਹਾ, “ਕਾਬੁਲ ਵਿੱਚ ਆਤੰਕੀ ਹਮਲੇ ਦੀ ਜ਼ੋਰਦਾਰ ਨਿੰਦਾ ਅਤੇ ਨਿਰਦੋਸ਼ ਲੋਕਾਂ ਦੀ ਮੌਤ ‘ਤੇ ਸੰਵੇਦਨਾ। ਭਾਰਤ ਆਤੰਕਵਾਦ ਖਿਲਾਫ ਅਫ਼ਗ਼ਾਨਿਸਤਾਨ ਦੀ ਲੜਾਈ ਵਿੱਚ ਉਸ ਦੇ ਨਾਲ ਹੈ। ”
ਪ੍ਰਧਾਨ ਮੰਤਰੀ ਨੇ ਗੁਜਰਾਤ ਦੇ ਨਵਸਾਰੀ ਵਿੱਚ ਇੱਕ ਸੜਕ ਦੁਰਘਟਨਾ ‘ਚ ਹੋਏ ਜਾਨੀ ਨੁਕਸਾਨ ‘ਤੇ ਸੋਗ ਪ੍ਰਗਟਾਇਆ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਗੁਜਰਾਤ ਦੇ ਨਵਸਾਰੀ ਵਿੱਚ ਇੱਕ ਸੜਕ ਦੁਰਘਟਨਾ ‘ਚ ਹੋਏ ਜਾਨੀ ਨੁਕਸਾਨ ਉੱਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ। ਸ਼੍ਰੀ ਮੋਦੀ ਨੇ ਗੁਜਰਾਤ ਦੇ ਨਵਸਾਰੀ ਵਿੱਚ ਹੋਈ ਸੜਕ ਦੁਰਘਟਨਾ ਦੇ ਪੀੜਿਤਾਂ ਨੂੰ ਪ੍ਰਧਾਨ ਮੰਤਰੀ ਰਾਸ਼ਟਰੀ ਰਾਹਤ ਫੰਡ ਵਿੱਚੋਂ ਅਨੁਗ੍ਰਹਿ ਰਾਸ਼ੀ (ਐਕਸ-ਗ੍ਰੇਸ਼ੀਆ) ਦਿੱਤੇ ਜਾਣ ਦਾ ਵੀ ਐਲਾਨ ਕੀਤਾ ਹੈ। ਪ੍ਰਧਾਨ ਮੰਤਰੀ ਦਫ਼ਤਰ ਦੇ ਟਵੀਟ ਕੀਤਾ; “ਨਵਸਾਰੀ ਵਿੱਚ ਸੜਕ ਦੁਰਘਟਨਾ ਵਿੱਚ ਹੋਏ ਜਾਨੀ ਨੁਕਸਾਨ ਤੋਂ ਦੁਖੀ ਹਾਂ। ਮੇਰੀਆਂ ਸੰਵੇਦਨਾਵਾਂ ਦੁਖੀ ਪਰਿਵਾਰਾਂ ਦੇ ਨਾਲ ਹਨ। ਆਸ਼ਾ ਹੈ ਕਿ ਜ਼ਖ਼ਮੀ ਜਲਦੀ ਠੀਕ ਹੋ ਜਾਣਗੇ। ਹਰੇਕ ਮ੍ਰਿਤਕ ਦੇ ਨਿਕਟ ਸਬੰਧੀ ਨੂੰ ਪ੍ਰਧਾਨ ਮੰਤਰੀ ਰਾਸ਼ਟਰੀ ਰਾਹਤ ਫੰਡ ਵਿੱਚੋਂ ਦੋ ਲੱਖ ਰੁਪਏ ਦੀ ਅਨੁਗ੍ਰਹਿ ਰਾਸ਼ੀ (ਐਕਸ-ਗ੍ਰੇਸ਼ੀਆ) ਦਿੱਤੀ ਜਾਵੇਗੀ। ਜੋ ਜ਼ਖ਼ਮੀ ਹੋਏ ਹਨ, ਉਨ੍ਹਾਂ ਨੂੰ 50-50 ਹਜ਼ਾਰ ਰੁਪਏ ਦਿੱਤੇ ਜਾਣਗੇ: ਪ੍ਰਧਾਨ ਮੰਤਰੀ ਮੋਦੀ”
ਮੰਤਰੀ ਮੰਡਲ  ਵੱਲੋਂ ਹਿੰਦੁਸਤਾਨ ਐਂਟੀ-ਬਾਇਓਟਿਕਸ ਲਿਮਿਟਡ ਦੀਆਂ ਦੇਣਦਾਰੀਆਂ ਨਾਲ ਨਿਪਟਣ ਲਈ ਵਾਧੂ ਤੇ ਖ਼ਾਲੀ ਪਈ ਜ਼ਮੀਨ ਦਾ ਹਿੱਸਾ ਵੇਚਣ ਦੀ ਪ੍ਰਵਾਨਗੀ

ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਹਿੰਦੁਸਤਾਨ ਐਂਟੀ-ਬਾਇਓਟਿਕਸ ਲਿਮਿਟਡ (ਐੱਚ.ਏ.ਐੱਲ.) ਦੀਆਂ ਦੇਣਦਾਰੀਆਂ ਨਿਬੇੜਨ ਲਈ ਮਹਾਰਾਸ਼ਟਰ ‘ਚ ਪੁਣੇ ‘ਚ ਪਿੰਪਰੀ ਵਿਖੇ ਪਈ ਵਾਧੂ ਤੇ ਖ਼ਾਲੀ ਜ਼ਮੀਨ ਦੇ ਇੱਕ ਹਿੱਸੇ ਨੂੰ ਵੇਚਣ ਦੀ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਸ ਤਜਵੀਜ਼ ਅਧੀਨ: (1) ਹਿੰਦੁਸਤਾਨ ਐਂਟੀ-ਬਾਇਓਟਿਕਸ ਲਿਮਿਟਡ (ਐੱਚ.ਏ.ਐੱਲ.) ਦੀ ਵਾਧੂ ਤੇ ਖ਼ਾਲੀ ਪਈ ਲਗਭਗ 87.70 ਏਕੜ (ਵੇਚੀ ਜਾਣ ਵਾਲੀ ਜ਼ਮੀਨ ਦਾ ਅਸਲ ਰਕਬਾ; ਬੀ.ਆਈ.ਐੱਫ਼.ਆਰ. ਦੇ ਦਿਸ਼ਾ-ਨਿਰਦੇਸ਼ਾਂ ਅਨੁਸਾਰ ਬੋਲੀਆਂ ਵਿੱਚ ਪ੍ਰਾਪਤ ਹੋਣ ਵਾਲੀਆਂ ਦਰਾਂ ਉੱਤੇ ਨਿਰਭਰ ਕਰੇਗਾ) ਜ਼ਮੀਨ ਦੀ ਵਿਕਰੀ 821.7 ਕਰੋੜ ਰੁਪਏ ਦੀਆਂ ਸ਼ੁੱਧ ਦੇਣਦਾਰੀਆਂ ਨਾਲ ਨਿਪਟਣ ਲਈ ਕੀਤੀ ਜਾ ਰਹੀ ਹੈ ਅਤੇ ਇਹ ਰਕਮ ਮੁਆਫ਼ੀ ਤੇ ਮੁਲਤਵੀ ਕੀਤੇ ਜਾਣ ਤੋਂ ਬਾਅਦ ਕੱਢੀ ਗਈ ਹੈ। ਇਸ ਜ਼ਮੀਨ ਲਈ ਕੇਂਦਰੀ/ਸੂਬਾਈ ਸਰਕਾਰੀ ਵਿਭਾਗਾਂ, ਸਰਕਾਰੀ ਏਜੰਸੀਆਂ, ਕੇਂਦਰੀ/ਸੂਬਾਈ ਜਨਤਕ ਖੇਤਰ ਦੇ ਅਦਾਰੇ, ਖ਼ੁਦਮੁਖ਼ਤਿਆਰ ਇਕਾਈਆਂ, ਸ਼ਹਿਰੀ ਵਿਕਾਸ ਅਥਾਰਟੀਆਂ ਆਦਿ ਵੱਲੋਂ ਇੱਕ ਖੁੱਲ੍ਹੀ ਪ੍ਰਤੀਯੋਗੀ ਬੋਲੀ ਲਾਈ ਜਾਵੇਗੀ। (2) ਭਾਰਤ ਸਰਕਾਰ ਵੱਲੋਂ ਇਸ ਮਾਮਲੇ ਵਿੱਚ 307.23 ਕਰੋੜ ਰੁਪਏ (ਮੂਲਧਨ 186.96 ਕਰੋੜ ਰੁਪਏ ਹੈ ਅਤੇ ਵਿਆਜ ਲਗਭਗ 120.27 ਕਰੋੜ ਰੁਪਏ ਹੈ, ਜਿਸ ਦੀ ਗਿਣਤੀ 30.9.2017 ਤੱਕ ਦੇ ਹਿਸਾਬ ਨਾਲ ਕੀਤੀ ਗਈ ਹੈ) ਦੇ ਕਰਜ਼ਿਆਂ ਅਤੇ ਵਿਆਜ ਨੂੰ ਮੁਆਫ਼ ਕੀਤਾ ਗਿਆ ਹੈ ਅਤੇ 128.68 ਕਰੋੜ ਰੁਪਏ ਦੇ ਵੱਖ-ਵੱਖ ਬਕਾਇਆਂ ਦੇ ਭੁਗਤਾਨ ਨੂੰ ਮੁਲਤਵੀ ਕੀਤਾ ਗਿਆ ਹੈ। (3) ਉਜਰਤਾਂ, ਤਨਖ਼ਾਹਾਂ ਅਤੇ ਹੋਰ ਅਹਿਮ ਖ਼ਰਚਿਆਂ ਲਈ ਤੁਰੰਤ ਲੋੜੀਂਦੇ 100 ਕਰੋੜ ਰੁਪਏ ਦਾ ਕਰਜ਼ਾ ਤੁਰੰਤ ਮਨਜ਼ੂਰ ਕੀਤਾ ਗਿਆ ਹੈ। ਇਹ ਕਰਜ਼ਾ ਸਰਕਾਰ ਨੂੰ ਐੱਚ.ਏ.ਐੱਲ. ਦੀ ਜ਼ਮੀਨ ਵੇਚ ਕੇ ਮਿਲਣ ਵਾਲੀ ਰਕਮ ਤੋਂ ਮੋੜਿਆ ਜਾਵੇਗਾ। ਇਸ ਮਨਜ਼ੂਰੀ ਨਾਲ ਸਰਕਾਰ ਇਸ ਕੰਪਨੀਆਂ ਦੀਆਂ ਸੰਪਤੀਆਂ ਨੂੰ ਵਧੀਆ ਤਰੀਕੇ ਨਾਲ ਉਪਯੋਗ ਵਿੱਚ ਲਿਆ ਸਕੇਗੀ ਅਤੇ ਕੰਪਨੀ ਦੇ ਸਬੰਧ ਵਿੱਚ ਅਜਿਹੇ ਹੋਰ ਫ਼ੈਸਲੇ ਵੀ ਲਏ ਜਾ ਸਕਣਗੇ: (1) ਮੁੜ ਵਸੇਬਾ; (2) ਰਣਨੀਤਕ ਵਿਕਰੀ; ਜਾਂ (3) ਬੰਦ ਹੋਣਾ ਇਸ ਯੋਜਨਾ/ਤਜਵੀਜ਼ ਦੇ ਲਾਗੂ ਹੋਣ ਨਾਲ, ਹਿੰਦੁਸਤਾਨ ਐਂਟੀ-ਬਾਇਓਟਿਕ ਲਿਮਿਟਡ ਦੀਆਂ ਕੋਈ ਦੇਣਦਾਰੀਆਂ ਨਹੀਂ ਰਹਿਣਗੀਆਂ ਅਤੇ ਬੈਲੰਸ-ਸ਼ੀਟ ਸਾਫ਼ ਹੋ ਜਾਵੇਗੀ, ਤਾਂ ਜੋ ਮੰਤਰੀਆਂ ਦੀ ਕਮੇਟੀ ਦੀਆਂ ਸਿਫ਼ਾਰਸ਼ਾਂ ਲਾਗੂ ਕਰਨ ਵਿੱਚ ਸੁਵਿਧਾ ਹੋ ਸਕੇ। ਪੁਣੇ (ਮਹਾਰਾਸ਼ਟਰ) ‘ਚ ਪਿੰਪਰੀ ਵਿਖੇ ਐੱਚ.ਏ.ਐੱਲ. ਦੀ ਜ਼ਮੀਨ ਦੀ ਵਿਕਰੀ ਨਾਲ ਕਰਮਚਾਰੀਆਂ ਦੇ ਦੁੱਖ ਦੂਰ ਹੋਣਗੇ ਅਤੇ ਗੰਭੀਰ ਹਾਲਤ ਠੀਕ ਹੋਵੇਗੀ ਅਤੇ ਜੇ ਦੇਣਦਾਰੀਆਂ ਮੁਕੰਮਲ ਹੋ ਜਾਂਦੀਆਂ ਹਨ ਤੇ ਬੈਲੰਸ ਸ਼ੀਟ ਸਾਫ਼ ਹੋ ਜਾਂਦੀ ਹੈ, ਤਾਂ ਮੰਤਰੀਆਂ ਦੀ ਕਮੇਟੀ ਦੀਆਂ ਸਿਫ਼ਾਰਸ਼ਾਂ ਲਾਗੂ ਕਰਨ ਦੀ ਸੁਵਿਧਾ ਵੀ ਹੋਵੇਗੀ।
ਮੰਤਰੀ ਮੰਡਲ ਨੇ ਉਦਯੋਗਿਕ ਸਬੰਧ ਕੋਡ ਬਿਲ, 2019 ਨੂੰ ਪ੍ਰਵਾਨਗੀ ਦਿੱਤੀ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਉਦਯੋਗਿਕ ਸਬੰਧ ਕੋਡ ਬਿਲ, 2019 ਨੂੰ ਸੰਸਦ ਵਿੱਚ ਪੇਸ਼ ਕਰਨ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਲਾਭ : ਦੋ ਮੈਂਬਰੀ ਟ੍ਰਿਬਿਊਨਲ ( ਇੱਕ ਮੈਂਬਰ ਦੇ ਸਥਾਨ ‘ਤੇ) ਦੇ ਗਠਨ ਰਾਹੀਂ ਇੱਕ ਅਜਿਹੀ ਧਾਰਨਾ ਸ਼ੁਰੂ ਕੀਤੀ ਗਈ ਹੈ, ਜਿਸ ਨਾਲ ਕੁਝ ਮਹੱਤਵਪੂਰਨ ਮਾਮਲਿਆਂ ‘ਤੇ ਸੰਯੁਕਤ ਰੂਪ ਨਾਲ ਨਿਪਟਾਰਾ ਕੀਤਾ ਜਾਵੇਗਾ, ਜਦੋਂਕਿ ਬਾਕੀ ਮਾਮਲਿਆਂ ‘ਤੇ ਸਿੰਗਲ ਮੈਂਬਰ ਦੁਆਰਾ ਨਿਪਟਾਇਆ ਜਾਵੇਗਾ, ਜਿਸ ਨਾਲ ਮਾਮਲਿਆਂ ਨੂੰ ਤੇਜ਼ੀ ਨਾਲ ਨਿਪਟਾਇਆ ਜਾ ਸਕੇਗਾ। ‘ਐਕਜਿਟ ਵਿਵਸਥਾਵਾਂ (ਛਾਂਟ ਆਦਿ ਨਾਲ ਸਬੰਧਿਤ) ਵਿੱਚ ਲਚੀਲਾਪਨ ਆਵੇਗਾ, ਜਿਸ ਤਹਿਤ ਉਪਯੁਕਤ ਸਰਕਾਰ ਦੀ ਪਹਿਲਾਂ ਪ੍ਰਵਾਨਗੀ ਲਈ ਜ਼ਰੂਰੀ ਆਰੰਭਿਕ ਸੀਮਾ ਨੂੰ 100 ਕਰਮਚਾਰੀਆਂ ਦੇ ਪੱਧਰ ‘ਤੇ ਉਸੇ ਤਰ੍ਹਾਂ ਰੱਖਿਆ ਗਿਆ ਹੈ। ਹਾਲਾਂਕਿ, ਇਸ ਵਿੱਚ ਇੱਕ ਵਿਵਸਥਾ ਵੀ ਜੋੜੀ ਗਈ ਹੈ, ਜਿਸ ਤਹਿਤ ਨੋਟੀਫਿਕੇਸ਼ਨ ਰਾਹੀਂ ‘ਕਰਮਚਾਰੀਆਂ’ ਦੀ ਇਸ ਤਰ੍ਹਾਂ ਦੀ ਸੰਖਿਆ’ ਨੂੰ ਬਦਲਿਆ ਜਾ ਸਕਦਾ ਹੈ। ਰੀ-ਸਕਿਲਿੰਗ ਫੰਡ, ਜਿਸ ਦੀ ਵਰਤੋਂ ਉਸ ਤਰੀਕੇ ਨਾਲ ਵਾਰਕਾਂ ਨੂੰ ਕਰਜ਼ਾ ਦੇਣ ਵਿੱਚ ਕੀਤੀ ਜਾਵੇਗੀ, ਜਿਸ ਨੂੰ ਹੁਣੇ ਨਿਰਧਾਰਿਤ ਕੀਤਾ ਜਾਣਾ ਬਾਕੀ ਹੈ। ਨਿਸ਼ਚਿਤ ਮਿਆਦ ਵਾਲੇ ਰੋਜ਼ਗਾਰ ਦੀ ਪਰਿਭਾਸਾ। ਇਸ ਤਹਿਤ ਕੋਈ ਨੋਟਿਸ ਮਿਆਦ ਨਹੀਂ ਹੋਵੇਗੀ ਅਤੇ ਛਾਂਟ ‘ਤੇ ਮੁਆਵਜ਼ੇ ਦਾ ਭੁਗਤਾਨ ਸ਼ਾਮਲ ਨਹੀਂ ਹੈ। ਜੁਰਮਾਨੇ ਦੀ ਰੂਪ ਵਿੱਚ ਪੈਨਲਟੀ ਨਾਲ ਜੁੜੇ ਵਿਵਾਦਾਂ ਤੇ ਨਿਰਣੇ ਲਈ ਸਰਕਾਰੀ ਅਧਿਕਾਰੀਆਂ ਨੂੰ ਅਧਿਕਾਰ ਦਿੱਤੇ ਜਾਣਗੇ, ਜਿਸ ਨਾਲ ਟ੍ਰਿਬਿਊਨਲ ਦਾ ਕਾਰਜਭਾਰ ਘਟ ਜਾਵੇਗਾ।
ਸ਼੍ਰੀ ਪੀ. ਕੇ. ਸਿਨਹਾ ਪ੍ਰਧਾਨ ਮੰਤਰੀ ਦੇ ਪ੍ਰਿੰਸੀਪਲ ਸਲਾਹਕਾਰ ਨਿਯੁਕਤ

ਪ੍ਰਧਾਨ ਮੰਤਰੀ ਦਫ਼ਤਰ ਵਿੱਚ ਵਿਸ਼ੇਸ਼ ਡਿਊਟੀ ਅਫ਼ਸਰ ਦੇ ਰੂਪ ਵਿੱਚ ਕੰਮ ਕਰਦੇ, ਸ਼੍ਰੀ ਪੀ. ਕੇ. ਸਿਨਹਾ ਨੂੰ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦਾ ਪ੍ਰਿੰਸੀਪਲ ਸਲਾਹਕਾਰ ਨਿਯੁਕਤ ਕੀਤਾ ਗਿਆ ਹੈ ਸ਼੍ਰੀ ਸਿਨਹਾ ਨੇ 13 ਜੂਨ , 2015 ਤੋਂ 30 ਅਗਸਤ, 2019 ਤੱਕ ਕੈਬਨਿਟ ਸਕੱਤਰ ਦੇ ਰੂਪ ਵਿੱਚ ਕਾਰਜ ਕੀਤਾ ਸੀ । ਉਹ ਉੱਤਰ ਪ੍ਰਦੇਸ਼ ਕਾਡਰ ਦੇ 1977 ਬੈਚ ਦੇ ਭਾਰਤੀ ਪ੍ਰਾਸ਼ਸਨਿਕ ਸੇਵਾ ਦੇ ਅਧਿਕਾਰੀ ਰਹੇ ਹਨ । ਆਪਣੇ ਸ਼ਾਨਦਾਰ ਕਰੀਅਰ ਦੌਰਾਨ, ਸ਼੍ਰੀ ਸਿਨਹਾ ਨੇ ਬਿਜਲੀ ਅਤੇ ਜਹਾਜ਼ਰਾਨੀ ਮੰਤਰਾਲਿਆਂ ਵਿੱਚ ਸਕੱਤਰ ਦੇ ਰੂਪ ਵਿੱਚ ਸੇਵਾ ਕੀਤੀ ਹੈ । ਉਨ੍ਹਾਂ ਨੇ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਵਿੱਚ ਵਿਸ਼ੇਸ਼ ਸਕੱਤਰ ਦੇ ਰੂਪ ਵਿੱਚ ਵੀ ਕੰਮ ਕੀਤਾ ਹੈ । ਉਨ੍ਹਾਂ ਨੇ ਦਿੱਲੀ ਯੂਨੀਵਰਸਿਟੀ ਦੇ ਸੇਂਟ ਸਟੀਫੰਸ ਕਾਲਜ ਤੋਂ ਅਰਥਸ਼ਾਸਤਰ ਵਿੱਚ ਗ੍ਰੈਜੂਏਸ਼ਨ ਦੀ ਪ੍ਰੀਖਿਆ ਪਾਸ ਕੀਤੀ । ਇਸ ਦੇ ਬਾਅਦ ਦਿੱਲੀ ਸਕੂਲ ਆਵ੍ ਇਕਨੌਮਿਕਸ ਤੋਂ ਅਰਥਸ਼ਾਸਤਰ ਵਿੱਚ ਪੋਸਟ ਗ੍ਰੈਜੂਏਸ਼ਨ ਦੀ ਪ੍ਰੀਖਿਆ ਪਾਸ ਕੀਤੀ । ਬਾਅਦ ਵਿੱਚ, ਸੇਵਾ ਦੇ ਦੌਰਾਨ ਉਨ੍ਹਾਂ ਨੇ ਲੋਕ ਪ੍ਰਸ਼ਾਸਨ ਵਿੱਚ ਮਾਸਟਰਸ ਡਿਪਲੋਮਾ ਅਤੇ ਸਮਾਜਿਕ ਵਿਗਿਆਨ ਵਿੱਚ ਐੱਮ. ਫਿਲ ਵੀ ਪ੍ਰਾਪਤ ਕੀਤੇ । ਭਾਰਤੀ ਪ੍ਰਾਸ਼ਸਨਿਕ ਸੇਵਾ ਦੇ ਆਪਣੇ ਲੰਬੇ ਕਾਰਜਕਾਲ ਦੌਰਾਨ , ਸ਼੍ਰੀ ਸਿਨਹਾ ਨੇ ਉੱਤਰ ਪ੍ਰਦੇਸ਼ ਰਾਜ ਸਰਕਾਰ ਦੇ ਨਾਲ – ਨਾਲ ਕੇਂਦਰ ਸਰਕਾਰ ਦੇ ਕਈ ਅਹੁਦਿਆਂ ਉੱਤੇ ਵਿਸ਼ੇਸ਼ਤਾ ਨਾਲ ਕੰਮ ਕੀਤਾ। ਰਾਜ ਸਰਕਾਰ ਦੇ ਪੱਧਰ ‘ਤੇ, ਸ੍ਰੀ ਸਿਨਹਾ ਨੇ ਜੌਨਪੁਰ ਅਤੇ ਆਗਰਾ ਦੇ ਜ਼ਿਲ੍ਹਾ ਮਜਿਸਟ੍ਰੇਟ, ਵਾਰਾਣਸੀ ਦੇ ਕਮਿਸ਼ਨਰ, ਸਕੱਤਰ (ਯੋਜਨਾ) ਅਤੇ ਪ੍ਰਿੰਸੀਪਲ ਸਕੱਤਰ (ਸਿੰਚਾਈ) ਆਦਿ ਕਈ ਅਹੁਦੇ ਸੰਭਾਲੇ ਹਨ। ਉਨ੍ਹਾਂ ਨੇ ਕੇਂਦਰ ਸਰਕਾਰ ਵਿੱਚ ਕਈ ਵਰ੍ਹਿਆਂ ਤੱਕ ਮੁੱਖ ਤੌਰ ‘ਤੇ ਊਰਜਾ ਅਤੇ ਬੁਨਿਆਦੀ ਢਾਂਚਾ ਖੇਤਰਾਂ, ਜਿਵੇਂ ਕਿ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ, ਬਿਜਲੀ ਮੰਤਰਾਲਾ ਅਤੇ ਜ਼ਹਾਜ਼ਰਾਨੀ ਮੰਤਰਾਲਾ ਆਦਿ ਵਿੱਚ ਸੇਵਾਵਾਂ ਨਿਭਾਈਆਂ ਹਨ। ਉਨ੍ਹਾਂ ਨੇ ਊਰਜਾ, ਬੁਨਿਆਦੀ ਢਾਂਚਾ ਅਤੇ ਵਿੱਤ ਦੇ ਖੇਤਰਾਂ ਵਿੱਚ ਵਿਸ਼ੇਸ਼ਤਾ ਪ੍ਰਾਪਤ ਕੀਤੀ ਹੈ।
ਸੰਯੁਕਤ ਰਾਸ਼ਟਰ ਦੇ ਮੁੱਖ ਦਫ਼ਤਰ ਵਿਖੇ ਮਹਾਤਮਾ ਗਾਂਧੀ ਦੀ ਪ੍ਰਤਿਮਾ ਦੇਖ ਕੇ ਹਰੇਕ ਭਾਰਤੀ ਨੂੰ ਗੌਰਵ ਮਹਿਸੂਸ ਹੋ ਰਿਹਾ ਹੈ: ਪ੍ਰਧਾਨ ਮੰਤਰੀ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਹੈ ਕਿ ਸੰਯੁਕਤ ਰਾਸ਼ਟਰ ਦੇ ਮੁੱਖ ਦਫ਼ਤਰ ਵਿੱਚ ਮਹਾਤਮਾ ਗਾਂਧੀ ਦੀ ਪ੍ਰਤਿਮਾ ਨੂੰ ਦੇਖ ਕੇ ਹਰੇਕ ਭਾਰਤੀ ਮਾਣ ਮਹਿਸੂਸ ਕਰ ਰਿਹਾ ਹੈ। ਸੰਯੁਕਤ ਰਾਸ਼ਟਰ ਦੇ ਸਕੱਤਰ-ਜਨਰਲ ਐਂਟੋਨੀਓ ਗੁਟੇਰੇਸ ਦੇ ਇੱਕ ਟਵੀਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ; "ਹਰੇਕ ਭਾਰਤੀ ਨੂੰ ਸੰਯੁਕਤ ਰਾਸ਼ਟਰ ਦੇ ਮੁੱਖ ਦਫ਼ਤਰ (@UN) ਵਿਖੇ ਮਹਾਤਮਾ ਗਾਂਧੀ ਦੀ ਪ੍ਰਤਿਮਾ ਦੇਖ ਕੇ ਮਾਣ ਹੋ ਰਿਹਾ ਹੈ। ਮੇਰੀ ਕਾਮਨਾ ਹੈ ਕਿ ਗਾਂਧੀਵਾਦੀ ਵਿਚਾਰ ਅਤੇ ਆਦਰਸ਼ ਸਾਡੀ ਧਰਤੀ ਨੂੰ ਵਧੇਰੇ ਸਮ੍ਰਿੱਧ ਅਤੇ ਟਿਕਾਊ ਬਣਾਉਣ।"
ਮੰਤਰੀ ਮੰਡਲ ਨੇ ਵੱਲੋਂ ਬੇਸ ਖੁਰਨ ਅਤੇ ਲਾਭ ਸ਼ਿਫਟਿੰਗ ਨੂੰ ਰੋਕਣ ਲਈ ਟੈਕਸ ਸੰਧੀ ਨਾਲ ਸਬੰਧਤ ਕਾਰਵਾਈਆਂ ਨੂੰ ਲਾਗੂ ਕਰਨ ਹਿੱਤ ਬਹੁਪੱਖੀ ਕਨਵੈਨਸ਼ਨ ‘ਤੇ ਭਾਰਤ ਵੱਲੋਂ ਦਸਤਖਤ ਕਰਨ ਨੂੰ  ਪ੍ਰਵਾਨਗੀ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਭਾਰਤ ਵਿੱਚ ਬੇਸ ਖੁਰਨ ਅਤੇ ਲਾਭ ਸ਼ਿਫਟਿੰਗ ਨੁੰ ਰੋਕਣ ਲਈ ਟੈਕਸ ਸੰਧੀ ਨਾਲ ਸੰਬੰਧਤ ਕਾਰਵਾਈਆਂ ਨੂੰ ਲਾਗੂ ਕਰਨ ਹਿੱਤ ਬਹੁਪੱਖੀ ਇਕਰਾਰਨਾਮੇ `ਤੇ ਹਸਤਾਖਰ ਕਰਨ ਦੀ ਪ੍ਰਵਾਨਗੀ ਦੇ ਦਿੱਤੀ ਹੈ । ਇਹ ਸਮਝੌਤਾ OECD / G20 BEPS ਪ੍ਰੋਜੈਕਟ ਦੇ ਨਤੀਜੇ ਵਜੋਂ ਹੋਇਆ ਹੈ ਜਿਸ ਦਾ ਮਕਸਦ ਉਹਨਾਂ ਲੋਕਾਂ ਨਾਲ ਨਜਿੱਠਣਾ ਹੈ ਜੋ ਟੈਕਸ ਨਿਯਮਾਂ ਵਿਚਲੀਆਂ ਕਮੀਆਂ ਦਾ ਨਾਜ਼ਾਇਜ਼ ਫਾਇਦਾ ਉਠਾਉਂਦੇ ਹੋਏ ਮੂਲ ਨੂੰ ਮਿਟਾ ਦੇਂਦੇ ਹਨ ਅਤੇ ਲਾਭ ਨੂੰ ਅਜਿਹੀਆਂ ਨਾ ਜਾਂ ਨਾ-ਮਾਤਰ ਟੈਕਸ ਵਾਲੀਆਂ ਜਗ੍ਹਾ `ਤੇ ਸ਼ਿਫਟ ਕਰ ਲੈਂਦੇ ਹਨ ਜਿੱਥੇ ਨਾ ਜਾਂ ਨਾ-ਮਾਤਰ ਗਤੀਵਿਧੀ ਹੁੰਦੀ ਹੋਵੇ । ਨਤੀਜੇ ਵਜੋਂ ਜਾਂ ਤਾਂ ਕਾਰਪੋਰੇਟ ਟੈਕਸ ਦਿੱਤਾ ਹੀ ਨਹੀਂ ਜਾ ਰਿਹਾ ਜਾਂ ਫਿਰ ਬਹੁਤ ਘੱਟ ਦਿੱਤਾ ਜਾ ਰਿਹਾ ਹੈ । ਅਖੀਰਲੇ ਬੈਪਸ (BEPS) ਪ੍ਰੋਜੈਕਟ ਨੇ ਵਿਆਪਕ ਤੌਰ `ਤੇ BEPS ਨਾਲ ਨਿਪਟਣ ਲਈ 15 ਕਾਰਵਾਈਆਂ ਦੀ ਸ਼ਨਾਖਤ ਕੀਤੀ ਹੈ । ਅਖੀਰਲੇ BEPS ਪੈਕੇਜ ਨੂੰ ਲਾਗੂ ਕਰਨ ਲਈ 3000 ਤੋਂ ਵੱਧ ਬਹੁਪੱਖੀ ਟੈਕਸ ਸੰਧੀਆਂ ਜੋ ਕਿ ਵਾਧੂ ਭਾਰ ਪਾਉਣ ਵਾਲੀਆਂ ਅਤੇ ਸਮਾਂ ਖਰਾਬ ਕਰਨ ਵਾਲੀਆਂ ਹਨ ਵਿੱਚ ਤਬਦੀਲੀਆਂ ਕਰਨ ਦੀ ਲੋੜ ਹੈ । ਇਸ ਨੂੰ ਵਿਚਾਰ ਵਿੱਚ ਰੱਖਦਿਆਂ ਹੋਇਆਂ ਸਮਝੌਤੇ ਨੂੰ ਇੱਕ ਬਹੁਪੱਖੀ ਦਸਤਾਵੇਜ਼ ਦੇ ਤੌਰ `ਤੇ ਅਪਣਾਇਆ ਗਿਆ ਹੈ ਜੋ BEPS ਮਾਪਦੰਡਾਂ ਨੂੰ ਲਾਗੂ ਗਰਨ ਲਈ ਸਾਰੀਆਂ ਬਹੁਪੱਖੀ ਟੈਕਸ ਸੰਧੀਆਂ (covered Tax Agreements/CTA) ਵਿੱਚ ਤੇਜ਼ੀ ਨਾਲ ਸੁਧਾਰ ਕਰੇਗਾ । ਇਸ ਮਕਸਦ ਲਈ ਇੱਕ ਬਹੁਪੱਖੀ ਦਸਤਾਵੇਜ਼ ਤਿਆਰ ਕਰਨ ਵਾਸਤੇ ਇੱਕ ਅਡਹਾਕ ਗਰੁੱਪ ਦੀ ਸਥਾਪਨਾ ਕੀਤੀ ਗਈ ਜਿਸ ਦੀ ਪੁਸ਼ਟੀ G20 ਵਿੱਤ ਮੰਤਰੀਆਂ ਅਤੇ ਸੈਂਟਰਲ ਬੈਂਕ ਦੇ ਗਵਰਨਰਾਂ ਨੇ ਫਰਵਰੀ 2015 ਵਿੱਚ ਕੀਤੀ ਸੀ ।
ਪ੍ਰਧਾਨ ਮੰਤਰੀ 18 ਮਾਰਚ, 2022 ਨੂੰ  ਮਾਤ੍ਰਭੂਮੀ ਦੇ ਸ਼ਤਾਬਦੀ ਵਰ੍ਹੇ ਦੇ ਕ੍ਰਮ ਵਿੱਚ ਸਾਲ ਭਰ ਚਲਣ ਵਾਲੇ ਸਮਾਰੋਹਾਂ ਦਾ ਉਦਘਾਟਨ ਕਰਨਗੇ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਵੀਡੀਓ ਕਾਨਫਰੰਸਿੰਗ ਦੇ ਜ਼ਰੀਏ 18 ਮਾਰਚ, 2022 ਨੂੰ ਸਵੇਰੇ 11 ਵਜੇ ਮਲਿਆਲਮ ਰੋਜ਼ਾਨਾ ਅਖ਼ਬਾਰ ਮਾਤ੍ਰਭੂਮੀ ਦੇ ਸ਼ਤਾਬਦੀ ਵਰ੍ਹੇ ਦੇ ਕ੍ਰਮ ਵਿੱਚ ਸਾਲ ਭਰ ਚਲਣ ਵਾਲੇ ਸਮਾਰੋਹਾਂ ਦਾ ਉਦਘਾਟਨ ਕਰਨਗੇ। ‘ਮਾਤ੍ਰਭੂਮੀ ਦਾ ਪ੍ਰਕਾਸ਼ਨ 18 ਮਾਰਚ, 1923 ਤੋਂ ਸ਼ੁਰੂ ਹੋਇਆ ਸੀ। ਉਹ ਸਮਾਜਿਕ ਸੁਧਾਰਾਂ ਤੇ ਵਿਕਾਸ ਸਬੰਧੀ ਮੁੱਦਿਆਂ ਨੂੰ ਅੱਗੇ ਵਧਾਉਣ ਵਿੱਚ ਮੋਹਰੀ ਭੂਮਿਕਾ ਨਿਭਾਉਂਦਾ ਰਿਹਾ ਹੈ। ਨਾਲ ਹੀ ਉਹ ਰਾਸ਼ਟਰੀ ਹਿਤਾਂ ਦੇ ਮੁੱਦਿਆਂ ਨੂੰ ਵੀ ਉਜਾਗਰ ਕਰਦਾ ਰਿਹਾ ਹੈ। ਮਾਤ੍ਰਭੂਮੀ ਦੇ 15 ਸੰਸਕਰਣ ਅਤੇ 11 ਪੱਤ੍ਰਿਕਾਵਾਂ (ਰਸਾਲੇ) ਹਨ। ਇਸ ਦੇ ਇਲਾਵਾ, ਮਾਤ੍ਰਭੂਮੀ ਬੁਕਸ ਡਿਵੀਜ਼ਨ ਵਿਸਤ੍ਰਿਤ ਸਮਕਾਲੀ ਵਿਸ਼ਿਆਂ ’ਤੇ ਪੁਸਤਕਾਂ ਦਾ ਪ੍ਰਕਾਸ਼ਨ ਕਰਦਾ ਹੈ।
ਪ੍ਰਧਾਨ ਮੰਤਰੀ 12 ਅਪ੍ਰੈਲ ਨੂੰ ਚੇਨਈ ਵਿਖੇ ‘ਡਿਫਐੱਕਸਪੋ 2018’ ਦਾ ਉਦਘਾਟਨ ਕਰਨਗੇ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 12 ਅਪ੍ਰੈਲ ਨੂੰ ਤਮਿਲਨਾਡੂ ਦਾ ਦੌਰਾ ਕਰਨਗੇ। ਉਹ ਡਿਫੈਂਸ ਐਕਸਪੋ, ‘ਡਿਫਐਕਸਪੋ-2018’ ਦਾ ਚੇਨਈ ਵਿਖੇ ਕਾਂਚੀਪੂਰਨ ਜ਼ਿਲ੍ਹੇ ਵਿੱਚ ਤਿਰੂਵਿਦਾਂਥਲ (Tiruvidanthal) ਵਿੱਚ ਇਸ ਦੇ 10ਵੇਂ ਐਡੀਸ਼ਨ ਦਾ ਉਦਘਾਟਨ ਕਰਨਗੇ। ਇਸ ਸਾਲ ‘ਡਿਫਐਕਸਪੋ’ ਦੀ ਟੈਗ ਲਾਇਨ ‘ਇੰਡੀਆ: ਦਿ ਐਮਰਜਿੰਗ ਡਿਫੈਂਸ ਮੈਨੂਫੈਕਚਰਿੰਗ ਹੱਬ’ (ਭਾਰਤ: ਉੱਭਰਦਾ ਰੱਖਿਆ ਨਿਰਮਾਣ ਕੇਂਦਰ) ਹੈ ਜੋ ਰੱਖਿਆ ਪ੍ਰਣਾਲੀਆਂ ਅਤੇ ਇਸ ਦੇ ਹਿੱਸਿਆਂ ਵਿੱਚ ਭਾਰਤ ਦੀ ਨਿਰਯਾਤ ਦੀ ਸਮਰੱਥਾ ਨੂੰ ਦਿਖਾਵੇਗਾ। ਡਿਫਐਕਸਪੋ ਵਿੱਚ 670 ਤੋਂ ਵੱਧ ਪ੍ਰਦਰਸ਼ਕ ਸ਼ਾਮਲ ਹੋਣਗੇ ਜਿਸ ਵਿੱਚ 150 ਅੰਤਰਰਾਸ਼ਟਰੀ ਪ੍ਰਦਰਸ਼ਕ ਸ਼ਾਮਲ ਹਨ। ਇਸ ਵਾਰ ਐੱਮਐੱਸਐੱਮਈ ਖੇਤਰ ਦੀ ਸੁਤੰਤਰ ਪ੍ਰਤੀਨਿਧਤਾ ਲਗਭਗ 15 % ਹੈ। ਭਾਰਤੀ ਭਾਗੀਦਾਰੀ ਵਿੱਚ ਕਈ ਮੁੱਖ ਕੰਪਨੀਆਂ ਹਨ ਜਿਵੇਂ ਟਾਟਾ, ਐੱਲਐਂਡਟੀ, ਕਲਿਆਣੀ, ਭਾਰਤ ਫੋਰਜ, ਮਹਿੰਦਰਾ, ਐੱਮਕੇਯੂ, ਡੀਆਰਡੀਓ, ਐੱਚਏਐੱਲ, ਬੀਈਐੱਲ, ਬੀਡੀਐੱਲ, ਬੀਈਐੱਮਐੱਲ, ਐੱਮਡੀਐੱਲ, ਜੀਆਰਐੱਸਈ, ਜੀਐੱਸਐੱਲ, ਐੱਚਐੱਸਐੱਲ, ਮਿਧਾਨੀ, ਆਰਡੀਨੈਂਸ ਫੈਕਟਰੀਆਂ ਅਤੇ ਕਈ ਹੋਰ ਹਨ। ਮੁੱਖ ਅੰਤਰਰਾਸ਼ਟਰੀ ਕੰਪਨੀਆਂ ਵਿੱਚ ਸ਼ਾਮਲ ਹਨ ਲੌਕਹੀਡ ਮਾਰਟਿਨ, ਬੋਇੰਗ (ਯੂ.ਐੱਸ.ਏ.) ਸਾਬ (ਸਵੀਡਨ), ਏਅਰਬਸ, ਰਾਫੇਲ (ਫਰਾਂਸ), ਰੋਸੋਨਬੋਰੋਨ ਐਕਸਪੋਰਟਸ, ਯੂਨਾਈਟਿਡ ਸ਼ਿਪਬਿਲਡਿੰਗ (ਰੂਸ), ਬੀਏਈ ਸਿਸਟਮਜ਼ (ਯੂਕੇ), ਸਿਬਟ (ਇਜ਼ਰਾਈਲ), ਵਾਰਟਸਿਲਾ (ਫਿਨਲੈਂਡ), ਰਹੋਡੇ ਅਤੇ ਸ਼ਵਾਰਜ਼ (ਜਰਮਨੀ) ਡਿਫਐਕਸੋ 2018 ਵਿੱਚ ਹਿੱਸਾ ਲੈਣ ਵਾਲਿਆਂ ਵਿੱਚ ਸ਼ਾਮਲ ਹਨ। ਪ੍ਰਧਾਨ ਮੰਤਰੀ ਚੇਨਈ ਵਿੱਚ ਅਦਿਆਰ ਕੈਂਸਰ ਇੰਸਟੀਟਿਊਟ ਵਿਖੇ ਵੀ ਜਾਣਗੇ। ਉਹ ਅਦਿਆਰ ਕੈਂਸਰ ਇੰਸਟੀਟਿਊਟ ਵਿਖੇ ਸ਼੍ਰੀਪੇਰੰਬਦੁਰ ਵਿਖੇ ਡਾਇਮੰਗ ਜੁਬਲੀ ਬਿਲਡਿੰਗ, ਡੇਅ ਕੇਅਰ ਸੈਂਟਰ ਅਤੇ ਦਰਦ ਨਿਵਾਰਕ ਸੰਭਾਲ ਕੇਂਦਰ (palliative care centre) (ਮਹਾਵੀਰ ਅਸ਼ਰੇ) ਦਾ ਉਦਘਾਟਨ ਕਰਨਗੇ।
ਪ੍ਰਧਾਨ ਮੰਤਰੀ  ਨੇ ਜਲਿਆਂਵਾਲਾ ਬਾਗ਼ ਹੱਤਿਆਕਾਂਡ ਦੇ ਸ਼ਹੀਦਾਂ ਨੂੰ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਜਲਿਆਂਵਾਲਾ ਬਾਗ਼ ਹੱਤਿਆਕਾਂਡ ਦੇ ਸ਼ਹੀਦਾਂ ਨੂੰ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ ਹਨ। ਪ੍ਰਧਾਨ ਮੰਤਰੀ ਨੇ ਕਿਹਾ, “ਮੈਂ ਉਨ੍ਹਾਂ ਸ਼ਹੀਦਾਂ ਨੂੰ ਨਮਨ ਕਰਦਾ ਹਾਂ, ਜੋ ਅੱਜ ਦੇ ਦਿਨ ਜਲਿਆਂਵਾਲਾ ਬਾਗ਼ ਵਿੱਚ ਬੇਰਹਿਮੀ ਨਾਲ ਮਾਰੇ ਗਏ ਸਨ। ਅਸੀਂ ਉਨ੍ਹਾਂ ਦੇ ਸਾਹਸ ਅਤੇ ਬਲੀਦਾਨ ਨੂੰ ਕਦੇ ਨਹੀਂ ਭੁੱਲਾਂਗੇ। ਉਨ੍ਹਾਂ ਦੀ ਬੀਰਤਾ ਆਉਣ ਵਾਲੇ ਕਈ ਵਰ੍ਹਿਆਂ ਤੱਕ ਭਾਰਤੀਆਂ ਨੂੰ ਪ੍ਰੇਰਿਤ ਕਰਦੀ ਰਹੇਗੀ।” ਵੀਆਰਆਰਕੇ/ਐੱਸਐੱਚ
ਪ੍ਰਧਾਨ ਮੰਤਰੀ ਨੇ ਦੀਵਾਲੀ ‘ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਦੀਵਾਲੀ ਦੇ ਪਾਵਨ ਅਵਸਰ ‘ਤੇ ਲੋਕਾਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ। ਪ੍ਰਧਾਨ ਮੰਤਰੀ ਨੇ ਕਿਹਾ, ”ਰੋਸ਼ਨੀ ਦਾ ਇਹ ਉਤਸਵ ਸਾਡੇ ਸਾਰਿਆਂ ਦੇ ਜੀਵਨ ਵਿੱਚ ਨਵਾਂ ਪ੍ਰਕਾਸ਼ ਲੈ ਕੇ ਆਵੇ ਅਤੇ ਸਾਡਾ ਦੇਸ਼ ਸਦਾ ਸੁਖ, ਸਮ੍ਰਿੱਧੀ ਅਤੇ ਸੁਭਾਗ ਨਾਲ ਰੋਸ਼ਨ ਰਹੇ।”
ਮੰਤਰੀ ਮੰਡਲ ਨੂੰ ਅਪਲਾਈਡ ਸਾਇੰਸ ਅਤੇ ਉਦਯੋਗਿਕ ਟੈਕਨੋਲੋਜੀ ਵਿੱਚ ਸਹਿਯੋਗ ਵਧਾਉਣ ਲਈ ਭਾਰਤ ਅਤੇ ਦੱਖਣੀ ਕੋਰੀਆ ਦਰਮਿਆਨ ਹੋਏ ਸਹਿਮਤੀ ਪੱਤਰ ਦੀ ਸੂਚਨਾ ਦਿੱਤੀ ਗਈ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਕੇਂਦਰੀ ਮੰਤਰੀ ਮੰਡਲ ਨੂੰ ਅਪਲਾਈਡ ਸਾਇੰਸ ਅਤੇ ਉਦਯੋਗਿਕ ਟੈਕਨੋਲੋਜੀ ਵਿੱਚ ਸਹਿਯੋਗ ਵਧਾਉਣ ਲਈ ਭਾਰਤ ਅਤੇ ਦੱਖਣੀ ਕੋਰੀਆ ਦਰਮਿਆਨ ਹੋਏ ਸਹਿਮਤੀ ਪੱਤਰ ਦੀ ਸੂਚਨਾ ਦਿੱਤੀ ਗਈ ਹੈ। ਕੋਰੀਆ ਦੇ ਰਾਸ਼ਟਰਪਤੀ ਦੀ 9 ਜੁਲਾਈ, 2018 ਦੀ ਭਾਰਤ ਫੇਰੀ ਮੌਕੇ ਇਸ ਸਹਿਮਤੀ ਪੱਤਰ ’ਤੇ ਹਸਤਾਖਰ ਕੀਤੇ ਗਏ ਸਨ। ਇਸ ਸਹਿਮਤੀ ਪੱਤਰ ਦਾ ਉਦੇਸ਼ ਨਿਰੰਤਰ ਵਿਕਾਸ ਅਤੇ ਜੀਵਨ ਦੀ ਬਿਹਤਰ ਗੁਣਵੱਤਾ ਨੂੰ ਪ੍ਰੋਤਸਾਹਨ ਕਰਨ ਲਈ ਪ੍ਰਭਾਸ਼ਿਤ ਵਿਗਿਆਨ ਅਤੇ ਉਦਯੋਗਿਕ ਟੈਕਨੋਲੋਜੀਆਂ ਦੇ ਖੇਤਰ ਵਿੱਚ ਦੁਵੱਲੇ ਸਹਿਯੋਗ ਨੂੰ ਪ੍ਰਫੁਲਿੱਤ ਕਰਨਾ ਹੈ।
ਗਲਾਸਗੋ ਵਿੱਚ ਕੌਪ-26 ਸਮਿਟ ਵਿੱਚ ‘ਐਕਸ਼ਨ ਐਂਡ ਸੌਲੀਡੇਰਿਟੀ-ਦ ਕ੍ਰਿਟੀਕਲ ਡਿਕੇਡ’ ਪ੍ਰੋਗਰਾਮ ਵਿੱਚ ਪ੍ਰਧਾਨ ਮੰਤਰੀ ਦਾ ਸੰਬੋਧਨ

Excellencies , ਅਡਾਪਟੇਸ਼ਨ ਦੇ ਮਹੱਤਵਪੂਰਨ ਮੁੱਦੇ ‘ਤੇ ਮੈਨੂੰ ਆਪਣੇ ਵਿਚਾਰ ਪੇਸ਼ ਕਰਨ ਦਾ ਅਵਸਰ ਦੇਣ ਦੇ ਲਈ My Friend ਬੋਰਿਸ, Thank You ! ਆਲਮੀ Climate ਡਿਬੇਟ ਵਿੱਚ Adaptation ਨੂੰ ਉਤਨਾ ਮਹੱਤਵ ਨਹੀਂ ਮਿਲਿਆ ਹੈ ਜਿਤਨਾ Mitigation ਨੂੰ। ਇਹ ਉਨ੍ਹਾਂ ਵਿਕਾਸਸ਼ੀਲ ਦੇਸ਼ਾਂ ਦੇ ਨਾਲ ਅਨਿਆਂ ਹੈ, ਜੋ climate change ਤੋਂ ਅਧਿਕ ਪ੍ਰਭਾਵਿਤ ਹਨ। ਭਾਰਤ ਸਮੇਤ ਅਧਿਕਤਰ ਵਿਕਾਸਸ਼ੀਲ ਦੇਸ਼ਾਂ ਦੇ ਕਿਸਾਨਾਂ ਦੇ ਲਈ climate ਬੜੀ ਚੁਣੌਤੀ ਹੈ- ਕ੍ਰੌਪਿੰਗ ਪੈਟਰਨ ਵਿੱਚ ਬਦਲਾਅ ਆ ਰਿਹਾ ਹੈ , ਬੇਸਮੇਂ ਬਾਰਿਸ਼ ਅਤੇ ਹੜ੍ਹ , ਜਾਂ ਲਗਾਤਾਰ ਆ ਰਹੇ ਤੁਫਾਨਾਂ ਨਾਲ ਫਸਲਾਂ ਤਬਾਹ ਹੋ ਰਹੀਆਂ ਹਨ । ਪੇਅ ਜਲ ਦੇ ਸਰੋਤ ਤੋਂ ਲੈ ਕੇ affordable ਹਾਊਸਿੰਗ ਤੱਕ, ਸਾਰਿਆਂ ਨੂੰ climate change ਦੇ ਖ਼ਿਲਾਫ਼ resilient ਬਣਾਉਣ ਦੀ ਜ਼ਰੂਰਤ ਹੈ । Excellencies , ਇਸ ਸੰਦਰਭ ਵਿੱਚ ਮੇਰੇ ਤਿੰਨ ਵਿਚਾਰ ਹਨ। ਪਹਿਲਾ, ਅਡਾਪਟੇਸ਼ਨ ਨੂੰ ਸਾਨੂੰ ਆਪਣੀਆਂ ਵਿਕਾਸ ਨੀਤੀਆਂ ਅਤੇ ਪ੍ਰੋਜੈਕਟਾਂ ਦਾ ਮੁੱਖ ਅੰਗ ਬਣਾਉਣਾ ਹੋਵੇਗਾ। ਭਾਰਤ ਵਿੱਚ ਨਲ ਸੇ ਜਲ – tap water for all , ਸਵੱਛ ਭਾਰਤ – clean India Mission ਅਤੇ ਉੱਜਵਲਾ – clean cooking fuel for all ਜਿਹੇ ਪ੍ਰੋਜੈਕਟਾਂ ਤੋਂ ਸਾਡੇ ਜ਼ਰੂਰਤਮੰਦ ਨਾਗਰਿਕਾਂ ਨੂੰ ਅਡਾਪਟੇਸ਼ਨ ਬੈਨੇਫਿਟਸ ਤਾਂ ਮਿਲੇ ਹੀ ਹਨ, ਉਨ੍ਹਾਂ ਦੀ ਕੁਆਲਿਟੀ ਆਵ੍ ਲਾਈਫ ਵੀ ਸੁਧਰੀ ਹੈ । ਦੂਸਰਾ, ਕਈ ਟ੍ਰੈਡੀਸ਼ਨਲ ਕਮਿਊਨਿਟੀਜ਼ ਵਿੱਚ ਪ੍ਰਕਿਰਤੀ ਦੇ ਨਾਲ ਤਾਲਮੇਲ ਵਿੱਚ ਰਹਿਣ ਦਾ ਗਿਆਨ ਹੈ। ਸਾਡੀ ਅਡਾਪਟੇਸ਼ਨ ਨੀਤੀਆਂ ਵਿੱਚ ਇਨ੍ਹਾਂ ਪਰੰਪਰਾਗਤ practices ਨੂੰ ਉਚਿਤ ਮਹੱਤਵ ਮਿਲਣਾ ਚਾਹੀਦਾ ਹੈ। ਗਿਆਨ ਦਾ ਇਹ ਪ੍ਰਵਾਹ , ਨਵੀਂ ਪੀੜ੍ਹੀ ਤੱਕ ਵੀ ਜਾਵੇ , ਇਸ ਦੇ ਲਈ ਸਕੂਲ ਦੇ ਸਿਲੇਬਸ ਵਿੱਚ ਵੀ ਇਸ ਨੂੰ ਜੋੜਿਆ ਜਾਣਾ ਚਾਹੀਦਾ ਹੈ । ਲੋਕਲ ਕੰਡੀਸ਼ਨ ਦੇ ਅਨੁਰੂਪ lifestyles ਦਾ ਸੰਭਾਲ਼ ਵੀ ਅਡਾਪਟੇਸ਼ਨ ਦਾ ਇੱਕ ਮਹੱਤਵਪੂਰਨ ਸਤੰਭ ਹੋ ਸਕਦਾ ਹੈ । ਤੀਸਰਾ , ਅਡਾਪਟੇਸ਼ਨ ਦੇ ਤਰੀਕੇ ਚਾਹੇ ਲੋਕਲ ਹੋਣ, ਪਰੰਤੂ ਪਿਛੜੇ ਦੇਸ਼ਾਂ ਨੂੰ ਇਨ੍ਹਾਂ ਦੇ ਲਈ global ਸਪੋਰਟ ਮਿਲਣੀ ਚਾਹੀਦੀ ਹੈ। ਲੋਕਲ ਅਡਾਪਟੇਸ਼ਨ ਲਈ ਗਲੋਬਲ ਸਪੋਰਟ ਦੀ ਸੋਚ ਦੇ ਨਾਲ ਹੀ ਭਾਰਤ ਨੇ Coalition for Disaster Resilient Infrastructure CDRI ਦੀ ਪਹਿਲ ਕੀਤੀ ਸੀ। ਮੈਂ ਸਾਰੇ ਦੇਸ਼ਾਂ ਨੂੰ ਇਸ initiative ਦੇ ਨਾਲ ਜੁੜਨ ਦੀ ਬੇਨਤੀ ਕਰਦਾ ਹਾਂ। ਧੰਨਵਾਦ।
ਪ੍ਰਧਾਨ ਮੰਤਰੀ ਨੇ ਰਾਸ਼ਟਰੀ ਅਖੰਡਤਾ ਲਈ ਸਰਦਾਰ ਪਟੇਲ ਪੁਰਸਕਾਰ ਦਾ ਐਲਾਨ ਕੀਤਾ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕੱਲ੍ਹ ਕੇਵਡੀਆ ਵਿੱਚ ਡੀਜੀਪੀ/ਆਈਜੀਪੀ ਸੰਮੇਲਨ ਵਿੱਚ ਰਾਸ਼ਟਰੀ ਅਖੰਡਤਾ ਲਈ ਸਲਾਨਾ ਸਰਦਾਰ ਪਟੇਲ ਪੁਰਸਕਾਰ ਦਾ ਐਲਾਨ ਕੀਤਾ। ਇਹ ਪੁਰਸਕਾਰ ਰਾਸ਼ਟਰੀ ਏਕੀਕਰਨ ਨੂੰ ਹੋਰ ਵਧਾਉਣ ਦੀ ਦਿਸ਼ਾ ਵਿੱਚ ਅਸਧਾਰਨ ਯਤਨਾਂ ਲਈ ਦਿੱਤਾ ਜਾਵੇਗਾ। ਪ੍ਰਧਾਨ ਮੰਤਰੀ ਨੇ ਕਿਹਾ, “ਸਰਦਾਰ ਪਟੇਲ ਨੇ ਭਾਰਤ ਨੂੰ ਇਕਜੁੱਟ ਕਰਨ ਲਈ ਆਪਣਾ ਜੀਵਨ ਸਮਰਪਿਤ ਕਰ ਦਿੱਤਾ। ਰਾਸ਼ਟਰੀ ਅਖੰਡਤਾ ਲਈ ਸਰਦਾਰ ਪਟੇਲ ਪੁਰਸਕਾਰ ਉਨ੍ਹਾਂ ਲਈ ਇੱਕ ਉਚਿਤ ਸ਼ਰਧਾਂਜਲੀ ਹੋਵੇਗੀ ਅਤੇ ਇਹ ਵੱਧ ਤੋਂ ਵੱਧ ਲੋਕਾਂ ਨੂੰ ਭਾਰਤ ਦੀ ਏਕਤਾ ਅਤੇ ਰਾਸ਼ਟਰੀ ਅਖੰਡਤਾ ਨੂੰ ਵਧਾਉਣ ਦੀ ਦਿਸ਼ਾ ਵਿੱਚ ਕੰਮ ਕਰਨ ਲਈ ਪ੍ਰੇਰਿਤ ਕਰੇਗਾ।”
ਪ੍ਰਧਾਨ ਮੰਤਰੀ 11 ਮਾਰਚ 2021 ਨੂੰ ਸੁਆਮੀ ਚਿਦਭਵਾਨੰਦ ਜੀ ਦੀ ਭਗਵਦ ਗੀਤਾ ਦਾ ਕਿੰਡਲ ਸੰਸਕਰਣ ਲਾਂਚ ਕਰਨਗੇ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 11 ਮਾਰਚ, 2021 (ਵੀਰਵਾਰ) ਨੂੰ ਸਵੇਰੇ 10.25 ਵਜੇ ਸੁਆਮੀ ਚਿਦਭਵਾਨੰਦ ਜੀ ਦੀ ਭਗਵਦ ਗੀਤਾ ਦਾ ਕਿੰਡਲ ਸੰਸਕਰਣ ਲਾਂਚ ਕਰਨਗੇ ਅਤੇ ਵਰਚੁਅਲੀ ਜ਼ਰੀਏ ਸੰਬੋਧਨ ਕਰਨਗੇ। ਇਹ ਸਮਾਗਮ ਸੁਆਮੀ ਚਿਦਭਵਨੰਦ ਜੀ ਦੀ ਭਗਵਦ ਗੀਤਾ ਦੀਆਂ 5 ਲੱਖ ਤੋਂ ਵੱਧ ਕਾਪੀਆਂ ਦੀ ਵਿਕਰੀ ਦੇ ਅਵਸਰ ‘ਤੇ ਆਯੋਜਿਤ ਕੀਤਾ ਗਿਆ ਹੈ। ਸੁਆਮੀ ਚਿਦਭਵਾਨੰਦ ਜੀ ਤਮਿਲ ਨਾਡੂ ਦੇ ਤਿਰੂਚਿਰਾਪੱਲੀ ਸਥਿਤ ਤਿਰੂਪਰਾਥੁਰਈ ਵਿੱਚ ਸ੍ਰੀ ਰਾਮਕ੍ਰਿਸ਼ਂ ਤਪੋਵਨਮ ਆਸ਼ਰਮ ਦੇ ਸੰਸਥਾਪਕ ਹਨ। ਸੁਆਮੀ ਜੀ 186 ਪੁਸਤਕਾਂ ਦੇ ਲੇਖਕ ਹਨ ਅਤੇ ਉਨ੍ਹਾਂ ਨੇ ਸਾਰੀਆਂ ਸ਼ੈਲੀਆਂ ਵਿੱਚ ਸਾਹਿਤਕ ਰਚਨਾਵਾਂ ਕੀਤੀਆਂ ਹਨ। ਗੀਤਾ ਉੱਤੇ ਉਨ੍ਹਾਂ ਦਾ ਵਿਦਵਤਾਪੂਰਵਕ ਕੰਮ ਇਸ ਵਿਸ਼ੇ ਉੱਤੇ ਸਭ ਤੋਂ ਵੱਧ ਵਿਸਤ੍ਰਿਤ ਪੁਸਤਕਾਂ ਵਿੱਚੋਂ ਇੱਕ ਹੈ। ਉਨ੍ਹਾਂ ਦੀਆਂ ਟਿੱਪਣੀਆਂ ਵਾਲਾ ਗੀਤਾ ਦਾ ਤਮਿਲ ਸੰਸਕਰਣ 1951 ਵਿੱਚ ਪ੍ਰਕਾਸ਼ਿਤ ਹੋਇਆ ਸੀ ਅਤੇ ਬਾਅਦ ਵਿੱਚ 1965 ‘ਚ ਉਸ ਦਾ ਅੰਗ੍ਰੇਜ਼ੀ ਸੰਸਕਰਣ ਪ੍ਰਕਾਸ਼ਿਤ ਹੋਇਆ। ਇਸ ਦੇ ਬਾਅਦ ਉਨ੍ਹਾਂ ਦੇ ਭਗਤਾਂ ਨੇ ਇਸ ਪੁਸਤਕ ਦਾ ਤੇਲੁਗੂ, ਉੜੀਆ, ਜਰਮਨ ਅਤੇ ਜਪਾਨੀ ਭਾਸ਼ਾਵਾਂ ਵਿੱਚ ਅਨੁਵਾਦ ਕੀਤਾ।
ਪ੍ਰਧਾਨ ਮੰਤਰੀ ਨੇ ‘ਮਨ ਕੀ ਬਾਤ’ ਦੇ ਲਈ ਵਿਚਾਰ ਮੰਗੇ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਲੋਕਾਂ ਤੋਂ ਮਨ ਕੀ ਬਾਤ ਦੇ ਆਗਾਮੀ ਅੰਕ ਦੇ ਲਈ ਉਨ੍ਹਾਂ ਵਿਸ਼ਿਆਂ ਅਤੇ ਮੁੱਦਿਆਂ ’ਤੇ ਵਿਚਾਰ ਮੰਗੇ ਹਨ, ਜੋ ਉਨ੍ਹਾਂ ਦੇ ਲਈ ਮਹੱਤਵ ਰੱਖਦੇ ਹਨ। ਵਿਚਾਰ ਮਾਈਗੌਵ, ਨਮੋ ਐਪ ਦੇ ਜ਼ਰੀਏ ਸਾਂਝੇ ਕੀਤੇ ਜਾ ਸਕਦੇ ਹਨ ਜਾਂ 1800-11-7800 ਨੰਬਰ ਡਾਇਲ ਕਰਕੇ ਸੰਦੇਸ਼ ਰਿਕਾਰਡ ਕਰਵਾਇਆ ਜਾ ਸਕਦਾ ਹੈ। ਮਨ ਕੀ ਬਾਤ ਦਾ 88ਵਾਂ ਅੰਕ 24 ਅਪ੍ਰੈਲ, 2022 ਨੂੰ ਪ੍ਰਸਾਰਿਤ ਹੋਵੇਗਾ। ਮਾਈ-ਗੌਵ ਸੱਦੇ ਨੂੰ ਸਾਂਝੇ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ; “ਮਨ ਕੀ ਬਾਤ (#MannKiBaat) ਦੇ ਜ਼ਰੀਏ ਅਸੀਂ ਜ਼ਮੀਨੀ ਪੱਧਰ ’ਤੇ ਬਦਲਾਅ ਲਿਆਉਣ ਵਾਲੇ ਲੋਕਾਂ ਦੇ ਅਸਾਧਾਰਣ ਕਾਰਜਾਂ ਦਾ ਅਭਿਨੰਦਨ ਕਰਦੇ ਹਾਂ। ਕੀ ਤੁਸੀਂ ਅਜਿਹੀਆਂ ਪ੍ਰੇਰਣਾਦਾਈ ਜੀਵਨ ਯਾਤਾਰਾਵਾਂ ਦੇ ਵਿਸ਼ੇ ਵਿੱਚ ਜਾਣਦੇ ਹੋ? ਉਨ੍ਹਾਂ ਨੂੰ ਇਸ ਮਹੀਨੇ ਦੀ 24 ਤਾਰੀਖ ਦੇ ਪ੍ਰੋਗਰਾਮ ਦੇ ਲਈ ਸਾਂਝਾ ਕਰੋ। ਮਾਈਗੌਵ, ਨਮੋ ਐਪ ’ਤੇ ਲਿਖੋ ਜਾਂ ਸੰਦੇਸ਼ ਰਿਕਾਰਡ ਕਰਨ ਦੇ ਲਈ 1800-11-7800 ਡਾਇਲ ਕਰੋ।”
ਭਾਰਤ ਪਰਿਕਰਮਾ ਪਦਯਾਤਰਾ ਦੀ ਸਫਲ ਸਮਾਪਤੀ ਦੇ ਬਾਅਦ ਸ਼੍ਰੀ ਸੀਤਾਰਾਮ ਕੇਦਿਲਿਆ (Shri Sitaram Kedilaya) ਨੇ ਪ੍ਰਧਾਨ ਮੰਤਰੀ ਨਾਲ ਮੁਲਾਕਾਤ ਕੀਤੀ

ਭਾਰਤ ਪਰਿਕਰਮਾ ਪਦਯਾਤਰਾ ਦੀ ਸਫਲ ਸਮਾਪਤੀ ਤੋਂ ਬਾਅਦ ਸ਼੍ਰੀ ਸੀਤਾਰਾਮ ਕੇਦਿਲਿਆ(Shri Sitaram Kedilaya) ਨੇ ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨਾਲ ਮੁਲਾਕਾਤ ਕੀਤੀ। ਸ਼੍ਰੀ ਕੇਦਲਿਆ ਦੇ ਅਨੁਸਾਰ ਉਨਾਂ ਨੇ 9 ਅਗਸਤ 2012 ਨੂੰ ਕੰਨਿਆਕੁਮਾਰੀ ਤੋਂ ਭਾਰਤ ਪਰਿਕਰਮਾ ਪਦਯਾਤਰਾ ਸ਼ੁਰੂ ਕੀਤੀ ਅਤੇ ਇਸ ਸਾਲ 9 ਜੁਲਾਈ ਨੂੰ ਕੰਨਿਆਕੁਮਾਰੀ ‘ਚ ਯਾਤਰਾ ਪੂਰੀ ਕੀਤੀ । ਸ਼੍ਰੀ ਕੇਦਿਲਿਆ ਨੇ ਕਿਹਾ ਕਿ ਯਾਤਰਾ ਦੌਰਾਨ ਉਹ ਸਿੱਧੇ 9000 ਪਿੰਡਾਂ ਤੱਕ ਪਹੁੰਚੇ ਸਨ। ਉਨਾਂ ਨੇ ਇਹ ਵੀ ਕਿਹਾ ਕਿ ਯਾਤਰਾ ਦਾ ਸੰਦੇਸ਼ ਅਸਿੱਧੇ ਤੌਰ ‘ਤੇ 20,000 ਹੋਰ ਪਿੰਡਾਂ ਤੱਕ ਪਹੁੰਚਿਆ । ਉਨਾਂ ਪਦਯਾਤਰਾ ਦੌਰਾਨ ਲੱਖਾਂ ਕਿਸਾਨਾਂ ਅਤੇ ਦਿਹਾਤੀ ਨੌਜਵਾਨਾਂ ਨਾਲ ਗੱਲਬਾਤ ਕੀਤੀ। ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਕੇਦਿਲਿਆ ਦੀ ਕੋਸ਼ਿਸ ਦੀ ਸ਼ਲਾਘਾ ਕੀਤੀ ਅਤੇ ਉਨਾਂ ਦੀਆਂ ਆਉਣ ਵਾਲੇ ਸਮੇਂ ‘ਚ ਕੀਤੀਆਂ ਜਾਣ ਵਾਲੀਆਂ ਕੋਸ਼ਿਸ਼ਾਂ ਲਈ ਉਨਾਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ।
ਪ੍ਰਧਾਨ ਮੰਤਰੀ ਵੱਲੋਂ ਗੁਰੂ ਰਵਿਦਾਸ ਨੂੰ ਉਨ੍ਹਾਂ ਦੀ ਜਯੰਤੀ ਮੌਕੇ ਸ਼ਰਧਾਂਜਲੀ ਭੇਟ

ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਨੇ ਗੁਰੂ ਰਵਿਦਾਸ ਜਯੰਤੀ ਮੌਕੇ ਗੁਰੂ ਰਵਿਦਾਸ ਨੂੰ ਸ਼ਰਧਾਂਜਲੀ ਭੇਟ ਕੀਤੀ ਹੈ। ਪ੍ਰਧਾਨ ਮੰਤਰੀ ਨੇ ਕਿਹਾ,”ਮੈਂ ਗੁਰੂ ਰਵਿਦਾਸ ਜਯੰਤੀ ਦੇ ਵਿਸ਼ੇਸ਼ ਮੌਕੇ ‘ਤੇ ਗੁਰੂ ਰਵਿਦਾਸ ਜੀ ਨੂੰ ਨਮਨ ਕਰਦਾ ਹਾਂ। ਉਨ੍ਹਾਂ ਦੇ ਸ਼ੁੱਧ ਵਿਚਾਰਾਂ ਅਤੇ ਆਦਰਸ਼ਾਂ ਦਾ ਸਮਾਜ ਉੱਤੇ ਬਹੁਤ ਡੂੰਘਾ ਅਸਰ ਪਿਆ ਹੈ। ਗੁਰੂ ਰਵਿਦਾਸ ਜੀ ਨੇ ਆਪਸੀ ਇੱਕਸੁਰਤਾ, ਸਮਾਨਤਾ ਤੇ ਦਯਾ-ਭਾਵਨਾ ਜਿਹੀਆਂ ਕਦਰਾਂ-ਕੀਮਤਾਂ ਉੱਤੇ ਜ਼ੋਰ ਦਿੱਤਾ ਸੀ, ਜੋ ਕਿ ਭਾਰਤ ਦੇ ਸਭਿਆਚਾਰ ਤੇ ਲੋਕਾਚਾਰ ਦਾ ਵੀ ਕੇਂਦਰੀ ਭਾਵ ਹੈ।”
ਪ੍ਰਧਾਨ ਮੰਤਰੀ ਵੱਲੋਂ ‘ ਏਕਜੁਟ ਭਾਰਤ: ਸਰਦਾਰ ਪਟੇਲ’ ਪ੍ਰਦਰਸ਼ਨੀ ਦਾ ਉਦਘਾਟ

ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਨੇ ਅੱਜ ਨਵੀਂ ਦਿੱਲੀ ਸਥਿਤ ਪ੍ਰਗਤੀ ਮੈਦਾਨ ‘ਚ ‘ ਏਕ ਜੁਟ ਭਾਰਤ: ਸਰਦਾਰ ਪਟੇਲ’ ਨਾਂਅ ਦੀ ਡਿਜੀਟਲ ਪ੍ਰਦਰਸ਼ਨੀ ਦਾ ਉਦਘਾਟਨ ਕੀਤਾ। ਪ੍ਰਧਾਨ ਮੰਤਰੀ ਨੇ ‘ਏਕ ਭਾਰਤ, ਸ਼੍ਰੇਸ਼ਠ ਭਾਰਤ’ ਪਹਿਲਕਦਮੀ ਦੀ ਵੀ ਸ਼ੁਰੂਆਤ ਕੀਤੀ, ਤਾਂ ਜੋ ਵਿਭਿੰਨ ਰਾਜਾਂ ਦੀ ਜਨਤਾ ‘ਚ ਇੱਕ-ਦੂਜੇ ਬਾਰੇ ਵਧੇਰੇ ਜਾਗਰੂਕਤਾ ਨੂੰ ਉਤਸ਼ਾਹਿਤ ਕੀਤਾ ਜਾ ਸਕੇ, ਅਤੇ ਇੰਝ ਅਨੇਕਤਾ ਵਿੱਚ ਏਕਤਾ ਦੀ ਭਾਵਨਾ ਨੂੰ ਹੱਲਾਸ਼ੇਰੀ ਮਿਲ ਸਕੇ। ਇਸ ਮੌਕੇ ਇਸ ਪਹਿਲਕਦਮੀ ਅਧੀਨ ਦੋ ਰਾਜਾਂ ਵੱਲੋਂ ਛੇ-ਛੇ ਸਹਿਮਤੀ ਪੱਤਰਾਂ ਉੱਤੇ ਹਸਤਾਖਰ ਵੀ ਕੀਤੇ ਗਏ। ਇਸ ਮੌਕੇ ਬੋਲਦਿਆਂ, ਪ੍ਰਧਾਨ ਮੰਤਰੀ ਨੇ ਸਰਦਾਰ ਪਟੇਲ ਵੱਲੋਂ ਰਾਸ਼ਟਰ ਲਈ ਪਾਏ ਗਏ ਮਹਾਨ ਯੋਗਦਾਨ ਲਈ ਉਨ੍ਹਾਂ ਨੂੰ ਸ਼ਰਧਾਂਜਲੀ ਭੇਟ ਕਰਦਿਆਂ ਕਿਹਾ ਕਿ ਅਜਿਹੇ ਮਹਾਨ ਵਿਅਕਤੀਆਂ ਨੂੰ ਕਦੇ ਭੁਲਾਇਆ ਨਹੀਂ ਜਾ ਸਕਦਾ। ਸ੍ਰੀ ਨਰੇਂਦਰ ਮੋਦੀ ਨੇ ਰਾਸ਼ਟਰ ਨੂੰ ਇੱਕਜੁਟ ਕਰਨ ਵਿੱਚ ਸਰਦਾਰ ਪਟੇਲ ਵੱਲੋਂ ਵੱਖ-ਵੱਖ ਰਿਆਸਤਾਂ ਨੂੰ ਸੰਘ ਵਿੱਚ ਸ਼ਾਮਲ ਹੋਣ ਲਈ ਮਨਾਉਣ ਦੀ ਭੂਮਿਕਾ ਬਾਰੇ ਵਿਸਤਾਰ ਨਾਲ ਗੱਲ ਕੀਤੀ। ਪ੍ਰਧਾਨ ਮੰਤਰੀ ਨੇ ਇਸ ਮਾਮਲੇ ਬਾਰੇ ਅਨੇਕਾਂ ਉਦਾਹਰਨਾਂ ਦਿੱਤੀਆਂ ਕਿ ‘ਏਕ ਭਾਰਤ ਸ਼੍ਰੇਸ਼ਠ ਭਾਰਤ’ ਪਹਿਲਕਦਮੀ ਕਿਵੇਂ ਭਾਰਤ ਦੇ ਵੱਖ-ਵੱਖ ਰਾਜਾਂ ਦੀ ਜਨਤਾ ਵਿਚਾਲੇ ਸਬੰਧ ਮਜ਼ਬੂਤ ਕਰ ਸਕਦੀ ਹੈ।